title: โมริทซ์ ลันท์กราฟแห่งเฮ็สเซิน

text: โมริทซ์ ลันท์กราฟแห่งเฮ็สเซิน () ประสูติเมื่อวันที่ 6 สิงหาคม 2469 เป็นพระโอรสพระองค์ใหญ่ในฟิลิป ลันท์กราฟแห่งเฮ็สเซิน กับเจ้าหญิงมาเฟลดาแห่งซาวอย เป็นพระราชนัดดาในพระเจ้าวิตโตรีโอ เอมานูเอเลที่ 3 แห่งอิตาลี ระหว่างที่พระองค์ประสูตินั้น ช่วงที่สงครามโลกครั้งที่สอง ครอบครัวของพระองค์นั้นได้ถูกกักกันในค่ายกักกันบูเคินวัลท์ในปี 2478


title: โมริทซ์ ลันท์กราฟแห่งเฮ็สเซิน

text: เมื่อวันที่ 25 ตุลาคม 2523 พระบิดาของพระองค์สิ้นพระชนม์ ทำให้พระองค์กลายเป็นพระประมุขแห่งราชวงศ์เฮ็สเซิน พระองค์ทรงเป็นนักสะสมผลงานศิลปะชื่อเสียงระดับโลก ทั้งนี้ยังทรงเป็นเจ้าของโรงแรมสกอต์ตอล คอร์นเบิร์ก


title: โมริทซ์ ลันท์กราฟแห่งเฮ็สเซิน

text: พระองค์ทรงเสกสมรสกับเจ้าหญิงทาทีอานาแห่งไซน์-วิทเกินชไตน์-แบร์เลอบวร์ค พระขนิษฐาในเจ้าชายริชชาร์ทแห่งไซน์-วิทเกินชไตน์-แบร์เลอบวร์ค ในปี 2507 และมีพระบุตรดังนี้


title: โมริทซ์ ลันท์กราฟแห่งเฮ็สเซิน

text: ทั้ง 2 หย่าขาดจากกันในปี 2517 ก่อนจะสิ้นพระชนม์เมื่อวันที่ 23 พฤษภาคม 2556 สิริพระชันษา 86 ชันษาด้วยโรคปอด


เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค () ประสูติเมื่อวันที่ 31 กรกฎาคม 2483 เป็นพระธิดาในเจ้าชายกุสทัฟ อัลเบร็ชท์แห่งไซน์-วิทเกินชไตน์-แบร์เลอบวร์ค กับมาร์กาเรตา ฟูเช เป็นพระขนิษฐาในเจ้าชายริชชาท์แห่งไซน์-วิทเกินชไตน์-แบร์เลอบวร์ค พระสวามีในเจ้าหญิงเบเนดิกเทอแห่งเดนมาร์ก พระองค์ทรงเสกสมรสกับโมริทซ์ แลนด์เกรฟแห่งเฮ็สเซิน พระราชนัดดาในพระเจ้าวิตโตรีโอ เอมานูเอเลที่ 3 แห่งอิตาลี ในปี 2507 มีพระบุตรดังนี้


title: เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค

text: ทั้ง 2 หย่าขาดจากกันในปี 2517


title: แม่น้ำวอลตา

text: แม่น้ำวอลตา () เป็นแม่น้ำสายสำคัญในประเทศกานา ไหลเข้าสู่กานาผ่านที่ราบสูงโบโบ-ดิอูลาสโซ (Bobo-Dioulasso) ในประเทศบูร์กินาฟาโซ แม่น้ำวอลตาเกิดจากการรวมตัวของแม่น้ำสามสายได้แก่ แม่น้ำแบล็กวอลตาทางทิศตะวันตกเฉียงเหนือ แม่น้ำเรดวอลตาและแม่น้ำแบล็กวอลตาทางตอนเหนือ รวมถึงแม่น้ำโอตีทางทิศตะวันออก แม่น้ำวอลตาไหลลงใต้ผ่านที่ราบสูงอากวาพิม-โตโกแลนด์ (Akwapim-Togoland) ก่อนจะไหลลงสู่มหาสมุทรแอตแลนติกที่อ่าวกินี เป็นระยะทาง 1,500 กิโลเมตร


title: แม่น้ำวอลตา

text: ในปี ค.ศ. 1965 มีการสร้างเขื่อนอาโคซอมโบเพื่อผลิตไฟฟ้าจากแม่น้ำ ก่อให้เกิดทะเลสาบวอลตาซึ่งมีพื้นที่ 8,502 ตารางกิโลเมตร ทะเลสาบนี้ถือเป็นหนึ่งในทะเลสาบที่มนุษย์สร้างที่มีขนาดใหญ่ที่สุดในโลก


title: แม่น้ำวอลตา

text: เนื่องจากวอลตาในภาษาโปรตุเกสแปลว่า เลี้ยวหรือคดโค้ง จึงมีการสันนิษฐานว่าอาจมาจากลักษณะของแม่น้ำที่คดเคี้ยว หรือเป็นจุดที่นักสำรวจชาวโปรตุเกสสำรวจมาไกลที่สุดก่อนจะล่องเรือกลับ


title: ชาวไทยในอินโดนีเซีย

text: ชาวไทยในอินโดนีเซีย คือกลุ่มชนผู้มีเชื้อสายไทยหรือมีสัญชาติไทย มีถิ่นพำนักอาศัยอยู่ในประเทศอินโดนีเซีย ทั้งอย่างถาวรหรือชั่วคราว ชาวไทยในอินโดนีเซียนี้อาศัยกระจายอยู่ตามหัวเมืองใหญ่ ๆ เช่น จาการ์ตา, บันดุง, ยกยาการ์ตา, ซูราการ์ตา และเมดัน ส่วนใหญ่เป็นนักศึกษาศาสนาอิสลาม บางส่วนเป็นเป็นนักธุรกิจ, ข้าราชการ และพระสงฆ์


title: ชาวไทยในอินโดนีเซีย

text: ปรากฏหลักฐานว่ามีชาวสยามเข้าไปค้าขายกับอาณาจักรต่าง ๆ ในอินโดนีเซียมาตั้งแต่ยุคอาณาจักรสุโขทัย เคยมีการติดต่อกับรัฐสุลต่านปาไซตั้งแต่คริสต์ศตวรรษที่ 16 ดังการค้นพบเครื่องสังคโลกในอินโดนีเซียจำนวนมาก และมีการค้าขายเรื่อยมาจนถึงอาณาจักรอยุธยา โดยมีการตั้งสถานีการค้าและชุมชนสยามในอินโดนีเซียด้วย


title: ชาวไทยในอินโดนีเซีย

text: ในช่วงเปลี่ยนแปลงการปกครอง พ.ศ. 2475 สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารีทรงลี้ภัย และเลือกประทับที่เมืองบันดุง หมู่เกาะอินเดียตะวันออกของเนเธอร์แลนด์ โดยสมเด็จพระเจ้าบรมวงศ์เธอ เจ้าฟ้ากรมพระนครสวรรค์วรพินิตประทับ ณ พระตำหนักประเสบัน () ส่วนสมเด็จพระเจ้าบรมวงศ์เธอ เจ้าฟ้ากรมขุนอู่ทองเขตขัตติยนารีประทับ ณ พระตำหนักดาหาปาตี () พระตำหนักทั้งสองตั้งอยู่ที่ถนนจีปากันตี () ด้านหน้าพระตำหนักทั้งสองมีวงเวียนขนาดย่อมชื่อวงเวียนสยาม () เจ้านายทั้งสองพระองค์ประทับที่นั่นจนกระทั่งสิ้นพระชนม์


title: ชาวไทยในอินโดนีเซีย

text: ปัจจุบันมีชาวไทยเข้ามาอาศัยในประเทศอินโดนีเซีย โดยมากเป็นนักศึกษามุสลิมจากจังหวัดชายแดนภาคใต้ราว 400-500 คน ส่วนใหญ่เข้าศึกษาด้านอิสลามศึกษาและครุศาสตร์กระจายอยู่ตามหัวเมืองใหญ่ นอกนักเป็นนักธุรกิจ คู่สมรสชาวไทย เจ้าหน้าที่องค์การนานาชาติ ข้าราชการ และพระสงฆ์ที่เข้าไปเผยแผ่ศาสนา


title: ชาวไทยในอินโดนีเซีย

text: ในปี พ.ศ. 2555 มีชาวไทยจำนวน 800 คน ราว 400-500 คน เป็นนักศึกษามุสลิมนับถือศาสนาอิสลาม นอกจากนี้ยังมีพระสงฆ์ที่เข้ามาเผยแผ่ศาสนาพุทธตั้งแต่ปี พ.ศ. 2512 เป็นต้นมา โดยมีวัดที่อยู่ภายใต้การดูแลของพระธรรมทูตไทยจำนวน 29 แห่ง และมีโรงเรียนธรรมวิทยาซึ่งเป็นโรงเรียนสำหรับยุวชนพุทธศาสนิกชนอินโดนีเซียในกำกับอีกหนึ่งแห่ง


title: ชาวไทยในอินโดนีเซีย

text: มีสมาคมหรือชมรมของชาวไทย 4 แห่ง ดังนี้


title: ไฮโซสะออน

text:
ไฮโซสะออน
เป็นละครโทรทัศน์ แนว ดราม่า ผลิตโดย บริษัท มีเดียซีน จำกัด เป็นบทประพันธ์ของ : หัสวีร์ เป็นบทโทรทัศน์ : เฟื่องฟ้า กำกับการแสดงโดย พุฒิพงศ์ พรหมสาขา ณ สกลนคร นำแสดงโดย อาภา ภาวิไล,หัสวีร์ ภัคพงษ์ไพศาล,อังคณา วรรัตนาชัย,ปริศญา คูหามุข,ณัฐชนน ภูวนนท์,สันติราษฎร์ กุลนพเกียรติ,ปิยะมาศ โมนยะกุล,ณหทัย พิจิตรา,นุศรา ประวันณา,เอก โอรี และนักแสดงอีกมากมาย ออกอากาศทาง ช่อง 7 เอชดี เริ่มพฤหัสบดี ที่ 1 พฤศจิกายน พ.ศ. 2561 ทุกวันจันทร์ - วันพฤหัสบดี เวลา 18.50 น. วันศุกร์ เวลา 18.20. น.


title: มัคซีมีลีอาน มาร์เกรฟแห่งบาเดิน

text:
มัคซีมีลีอาน มาร์เกรฟแห่งบาเดิน () ประสูติเมื่อวันที่ 3 กรกฎาคม 2476 ณ รัฐบาเดิน-เวือร์ทเทิมแบร์ค เป็นพระโอรสใน เบิร์ดฮูดมาร์เกรฟแห่งบาเดิน และ เจ้าหญิงธีโอโดราแห่งกรีซและเดนมาร์ก เป็นพระภาคิไนยใน เจ้าชายฟิลิป ดยุกแห่งเอดินบะระ พระญาติชั้นที่ 1 ใน เจ้าชายชาลส์ เจ้าชายแห่งเวลส์ สาขาราชวงศ์ของพระองค์นั้นเป็นเชื้อสายของราชวงศ์ที่ปกครองสวีเดนเมื่อประมาณ 400-500 ปีที่แล้ว ก่อนจะมาเปลี่ยนเป็นราชวงศ์เบอร์นาดอตต์ ในปัจจุบัน พระองค์ทรงเป็นพระประมุขแห่งราชวงศ์ซาริงเงินหรือบาเดินตั้งแต่วันที่ 27 ตุลาคม 2506 ถัดจาพระบิดา
มัคซีมีลีอาน มาร์เกรฟแห่งบาเดิน ทรงเสกสมรสกับอาร์ชดัชเชสวาเลรีแห่งออสเตรีย พระธิดาในอาร์ชดยุกฮูเบิร์ต ซัลวาเตอร์แห่งออสเตรีย กับ เจ้าหญิงโรสแมรีแห่งซาล์ม-ซาล์ม เมื่อวันที่ 23 กันยายน 2509 พระชายารับพระราชทานพระอิสริยยศเป็น มาเกรวีนแห่งบาเดิน พระชายา มีพระบุตรดังนี้


title: มัคซีมีลีอาน มาร์เกรฟแห่งบาเดิน

text: ด้วยพระชายานั้นทรงเป็นโรมันคาทอลิก ทำให้พระองค์ถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพะรราชวงศ์ที่สมรสหรือแต่งงานกับขาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย


title: บาลด์วินที่ 1 เคานต์แห่งฟลานเดอส์

text: บาลด์วินที่ 1 หรือ บาลด์วินแขนเหล็ก (, ) เป็นขุนนางฝรั่งเศสและเป็นเคานต์แห่งฟลานเดอส์คนแรกในปี ค.ศ. 863


title: บาลด์วินที่ 1 เคานต์แห่งฟลานเดอส์

text: บิดาของบาลด์วินมีชื่อว่าออดาเซอร์ แต่ไม่มีใครรู้ข้อมูลของเขา ครอบครัวของเขามีความเกี่ยวข้องกับเคานต์แห่งล็อง ก่อนจะครองฟลานเดอส์ บาลด์วินเป็นเคานต์อยู่แล้ว อาจจะที่เกนต์


title: บาลด์วินที่ 1 เคานต์แห่งฟลานเดอส์

text: บาลด์วินอยู่ในซ็องลีส์ในปี ค.ศ. 862 ที่เขาตัดสินใจรับจูดิธ พระธิดาของชาร์ลส์ผู้ศีรษะล้าน เป็นภรรยา จูดิธเคยเป็นพระมเหสีของกษัตริย์อังกฤษสองคน เอเธลวูล์ฟกับเอเธลบาลด์ ตอนที่กลับมาฝรั่งเศสและยังคงอยู่ในช่วงวัยรุ่น พระองค์ถูกพระบิดากักบริเวณไว้ที่ปราสาทซ็องลีส์ บาลด์วินพาจูดิธหนีไปอยู่ที่ราชสำนักของโลแธร์ที่ 2 กษัตริย์แห่งโลร์แรน ซึ่งเป็นลูกพี่ลูกน้องของจูดิธ เมื่อทั้งคู่ปลอดภัยจากเงื้อมมือของพระบิดาของจูดิธ บาลด์วินแต่งงานกับพระองค์ในราวปี ค.ศ. 863


title: บาลด์วินที่ 1 เคานต์แห่งฟลานเดอส์

text: พระเจ้าชาร์ลส์ให้บิชอปของพระองค์ตัดขาดสองสามีภรรยาออกจากศาสนา พระองค์ยังเรียกร้องให้พระนัดดา (ลูกของพี่น้อง) คืนตัวบาลด์วินกับพระธิดา จูดิธ มาให้พระองค์ บาลด์วินกับจูดิธจึงหนีไปโรม เพื่อขอร้องพระสันตะปาปานิโคลัสที่ 1 ให้ช่วยเกลี่ยกล่อมชาร์ลส์และทำให้การแต่งงานถูกต้องตามกฎหมาย บาลด์วินตั้งใจจะไปเข้าร่วมกับชาวไวกิงหากการแต่งงานไม่ได้รับอนุญาต ในขณะนั้นชาวไวกิงเป็นภัยคุกคามในฝรั่งเศสเหนือ พระสันตะปาปาจึงตัดสินให้การแต่งงานของทั้งคู่ถูกต้องตามกฎหมายและให้บิชอปถอนการตัดขาดทั้งคู่ออกจากศาสนา


title: บาลด์วินที่ 1 เคานต์แห่งฟลานเดอส์

text: ชาร์ลส์ผู้ศีรษะล้านถูกบีบบังคับให้ยอมรับบาลด์วินเป็นราชบุตรเขย สองสามีภรรยาแต่งงานกันครั้งที่สองต่อหน้าสาธารณชน พระบิดาของจูดิธไม่ได้เข้าร่วมแต่ส่งคนของพระองค์ไปเป็นสักขีพยานในการแต่งงาน พระองค์ให้เกียรติบาลด์วินตามที่พระสันตะปาปาแนะนำ


title: บาลด์วินที่ 1 เคานต์แห่งฟลานเดอส์

text: บาลด์วินได้ปกครองฟลานเดอส์ในตำแหน่งมาร์เกรฟ (เคานต์ของพื้นที่ชายแดน) แห่งฟลานเดอส์ เขาปกป้องฟลานเดอส์จากชาวไวกิงตลอดสิบห้าปีต่อมา และเป็นที่รู้จักจากการปฏิบัติอย่างรุนแรงต่อใครก็ตามก็โจมตีฟลานเดอส์จนทำให้ได้รับฉายาว่า "บาลด์วินแขนเหล็ก"


title: บาลด์วินที่ 1 เคานต์แห่งฟลานเดอส์

text: ในปี ค.ศ. 867 บาลด์วินสร้างปราสาทที่เกนต์เพื่อป้องกันการรุกรานของชาวไวกิง เมืองถูกสร้างขึ้นรอบๆ ปราสาท เกนต์กลายเป็นที่อยู่ของเคานต์ บาลด์วินยังสร้างปราสาทที่บรูช เมืองท่าติดทะเลเหนือ เพื่อหยุดการปล้นชิงทรัพย์ของชาวไวกิง


title: บาลด์วินที่ 1 เคานต์แห่งฟลานเดอส์

text: เมื่อชาร์ลส์สิ้นพระชนม์ในปี ค.ศ. 877 บาลด์วินสนับสนุนพระโอรสของพระองค์ หลุยส์ผู้ติดอ่าง ด้วยความซื่อสัตย์ ช่วยให้พระองค์ได้เป็นกษัตริย์ของชาวแฟรงก์


title: บาลด์วินที่ 1 เคานต์แห่งฟลานเดอส์

text: บาลด์วินตายในปี ค.ศ. 879


title: บาลด์วินที่ 1 เคานต์แห่งฟลานเดอส์

text: บาลด์วินแต่งงานกับจูดิธ พระธิดาของชาร์ลส์ผู้ศีรษะล้าน กษัตริย์ของชาวแฟรงก์และจักรพรรดิโรมันอันศักดิ์สิทธิ์ ทั้งคู่มีบุตรด้วยกัน คือ


title: ภาษาเคลต์ดั้งเดิม

text: ภาษาเคลต์ดั้งเดิม () หรือ ภาษาเคลต์ร่วม () คือภาษาบรรพบุรุษที่สืบสร้างขึ้นของบรรดาภาษาเคลต์ทั้งหมดที่รู้จัก ประมวลศัพท์ของภาษานี้สามารถสืบสร้างได้โดยใช้ระเบียบวิธีเปรียบเทียบในภาษาศาสตร์เชิงประวัติ เนื่องจากภาษาเคลต์เป็นสาขาหนึ่งของตระกูลภาษาอินโด-ยูโรเปียน ภาษาเคลต์ดั้งเดิมจึงเป็นลูกหลานของภาษาอินโด-ยูโรเปียนดั้งเดิมด้วย ตามทฤษฎีหนึ่ง ภาษาเคลต์อาจใกล้ชิดที่สุดกับกลุ่มภาษาอิตาลิก จึงทำให้มีการจัดกลุ่มรวมกันเป็นกลุ่มภาษาอิตาโล-เคลติก


title: ภาษาเคลต์ดั้งเดิม

text: การสืบสร้างภาษาเคลต์ดั้งเดิมอยู่ระหว่างการดำเนินการ ในขณะที่ภาษาเคลต์ภาคพื้นทวีปได้ช่วยพิสูจน์ยืนยันได้มากในด้านสัทวิทยาและบางส่วนในด้านวิทยาหน่วยคำ หลักฐานที่เป็นลายลักษณ์อักษรกลับมีเไม่พียงพอที่จะช่วยให้สืบสร้างวากยสัมพันธ์ขึ้นได้อย่างไม่ผิดพลาด แม้ว่าจะพบบันทึกที่มีประโยคสมบูรณ์ในภาษากอลและภาษาเคลทิบีเรียน แต่วรรณกรรมที่เก่าแก่ที่สุดของกลุ่มภาษาเคลต์พบในภาษาไอริชเก่า และภาษาเวลส์กลาง


title: SSSS.GRIDMAN

text: SSSS.GRIDMAN (กริดแมน) เป็นแอนิเมชันญี่ปุ่นที่นำผลงานดั้งเดิมของซึบุรายะโปรดักชันส์จากเรื่อง เด็นโคโจจินกริดแมน ที่ฉายในปี 1993 - 1994 มาทำใหม่ สร้างจากทีมผู้สร้างอนิเมะ เด็นโคโจจินกริดแมน boys invent great hero จากงาน Japan Animator Expo แอนิเมชันโดยสตูดิโอ TRIGGER


title: SSSS.GRIDMAN

text: ฮิบิกิ ยูตะ เสียความทรงจำและมองเห็นในสิ่งที่คนทั่วไปมองไม่เห็น เขาได้พบกับ กริดแมน จากคอมพิวเตอร์ของ ทาคาราดะ ริกกะ เพื่อนของเขา ที่เหมือนจะรู้จักเขา จนมีมอนสเตอร์เข้าโจมตีโรงเรียน คอมพิวเตอร์นั้นได้เปลี่ยนร่างยูตะ ให้กลายเป็น กริดแมน


title: SSSS.GRIDMAN

text: สิ่งมีชีวิตที่มาจากพลังงานที่เรียกว่าไฮเปอร์เอเจนท์ อาศัยในคอมพิวเตอร์เก่าที่ชื่อจังค์ที่อยู่ในร้านขายของเก่าที่ชื่อว่าอายะ เมื่อยูตะแปลงร่างจะใช้อุปกรณ์แปลงร่างที่ชื่อว่า พริมัล แอคเซปเตอร์ โดยใช้คำพูดว่า แอคเซสแฟลช จะทำการรวมร่างกับกริดแมนทำให้มีร่างกายจริงขึ้นมาพร้อมร่างขนาดยักษ์


title: โยชิกิ ทานากะ

text: ดร. โยชิกิ ทานากะ () เป็นนักเขียนนวนิยายชาวญี่ปุ่น จบการศึกษาระดับปริญญาเอกสาขาวรรณกรรมจากมหาวิทยาลัยกากุชูอิงในกรุงโตเกียว เขามีความสนใจอย่างมากในด้านประวัติศาสตร์จีน ผลงานของเขาหลายเรื่องมักจะมีกลิ่นอายของความเป็นจีน เขาเป็นเป็นผู้แปลนอกจากนี้ยังมีความเชี่ยวชาญประวัติศาสตร์ยุโรปและเปอร์เซีย


title: โยชิกิ ทานากะ

text: เขามีชื่อเสียงขึ้นมาจากผลงานเรื่อง "ตำนานวีรบุรุษแห่งกาแล็กซี" ซึ่งเริ่มตีพิมพ์ในปีค.ศ. 1983 เป็นการนำสงครามและการเมืองของยุโรปในช่วงคริสต์ศตวรรษที่ 19 มาวางเนื้อขึ้นเรื่องใหม่ในยุคอวกาศ ได้รับรางวัลชนะเลิศสาขานิยายบันเทิงคดีแนววิทยาศาสตร์ในปีค.ศ. 1987 ตลอดจนถูกนำไปสร้างเป็นอนิเมะ ผลงานชิ้นอื่นของทานากะที่มีชื่อเสียงอาทิ "วีรตำนานแห่งอัสรัน" เป็นต้น


title: อากิตะ

text: อากิตะ อาจหมายถึง


title: เฮ็คเลอร์อุนท์ค็อค อูเอ็มเพ

text: เฮ็คเลอร์อุนท์ค็อค อูเอ็มเพ (; ย่อมาจาก แปลว่า "ปืนกลมือสากล") เป็นปืนกลมือที่ได้รับการพัฒนาและผลิตโดยบริษัทเฮ็คเลอร์อุนท์ค็อค อูเอ็มเพได้รับการยอมรับจากหน่วยงานของรัฐต่าง ๆ เช่น หน่วยศุลกากรและป้องกันชายแดนแห่งสหรัฐ เฮ็คเลอร์อุนท์ค็อคได้พัฒนาอูเอ็มเพให้กลายเป็นเอ็มเพ5 ที่เบาและราคาถูก แม้ว่าปืนทั้งสองรุ่นนั้นยังคงผลิตอยู่


title: ภูเขาไฟเซเมรู

text: ภูเขาเซเมรู () เป็นภูเขาไฟที่มีพลังชนิดกรวยภูเขาไฟสลับชั้นในจังหวัดชวาตะวันออก ประเทศอินโดนีเซีย ภูเขาไฟนี้เป็นภูเขาที่สูงสุดในเกาะชวา ภูเขาไฟนี้มีอีกชื่อหนึ่งว่า Mahameru หมายถึง "ภูเขาไฟที่ยิ่งใหญ่" ชื่อของภูเขาไฟลูกนี้มาจากเขาพระสุเมรุตามความเชื่อในศาสนาพุทธและฮินดู ภูเขาไฟนี้ตั้งอยู่ในเขตของแผ่นออสเตรเลียที่พังเข้าไปในแผ่นยูเรเชียตามการแปรสัณฐานแผ่นธรณีภาค


title: ภูเขาไฟเซเมรู

text: ภูเขาไฟเซเมรูเป็นภูเขาที่สูงและชันมากเหนือที่ราบชายฝั่งตะวันออกของเกาะชวา Maar ประกอบด้วยทะเลสาบปล่องภูเขาไฟเป็นเส้นตรงไปจนถึงยอดของภูเขาไฟ ภูเขาไฟลูกนี้ตั้งอยู่ทางตอนใต้ของแอ่งยุบปากปล่อง Ajek-ajek และ Jambagan ซึ่งทับกันอยู่


title: ภูเขาไฟเซเมรู

text: มีการปะทุของภูเขาไฟเซเมรูอยู่จำนวนหลายครั้ง ตั้งแต่ปี ค.ศ. 1818 ได้มีการบันทึกการปะทุอย่างน้อย 55 ครั้ง (ซึ่งทำให้เสียชีวิตทั้งหมด 10 ครั้ง) ซึ่งประกอบด้วยทั้งการไหลของลาวาและการไหลของไพโรคลาสติกการปะทุในประวัติศาสตร์ทั้งหมดมีค่าดัชนีการระเบิดของภูเขาไฟเท่ากับ 2 หรือ 3


title: ภูเขาไฟเซเมรู

text: ภูเขาไฟเซเมรูอยู่ในสถานะของการปะทุใกล้คงที่ตั้งแต่ปี ค.ศ. 1967 ถึงปัจจุบัน บางครั้งก็มีการระเบิดเล็ก ๆ เกิดขึ้นทุก ๆ 20 นาทีหรือมากกว่านั้น


title: ภูเขาไฟเซเมรู

text: ภูเขาไฟเซเมรูมักถูกปีนโดยนักท่องเที่ยว ซึ่งมักจะเริ่มจากหมู่บ้าน Ranu Pane ไปทางทิศเหนือ ถึงแม้ว่าทางวิชาการจะสามารถเกิดอันตรายได้ Soe Hok Gie นักกิจกรรมทางการเมืองชาวอินโดนีเซียในทศวรรษที่ 1960 เสียชีวิตในปี ค.ศ. 1969 จากการสูดดมก๊าซพิษขณะปีนขึ้นภูเขาไฟเซเมรู


title: อะบู ตะห์ซีน อัศศอลฮี

text: อะบู ตะห์ซีน อัศศอลฮี (ค.ศ. 1953 – 29 กันยายน ค.ศ. 2017) () เป็นทหารผ่านศึกพลซุ่มยิงชาวอิรัก ซึ่งเป็นอาสาสมัครในกองกำลังระดมจากประชาชนของอิรัก เขาสร้างชื่อเสียงจากการสังหารสมาชิกไอเอสไอแอลกว่า 350 คนในช่วงสงครามกลางเมืองอิรัก โดยได้รับสมญานามว่า "ชีคแห่งพลซุ่มยิง" และ "นัยน์ตาเหยี่ยว"


title: อะบู ตะห์ซีน อัศศอลฮี

text: ก่อนสงครามกลางเมืองอิรัก อัศศอลฮีได้เข้าร่วมในสงครามยมคิปปูร์, สงครามอิรัก–อิหร่าน, การบุกครองคูเวต, สงครามอ่าว รวมทั้งการบุกครองอิรัก ค.ศ. 2003 ตามที่อัศศอลฮีปฎิบัติหน้าที่ในสงครามยมคิปปูร์ เขาเป็นส่วนหนึ่งของกองพลอิรักที่ต่อสู้ในโกแลนไฮทส์ ประมาณเดือนพฤษภาคม ค.ศ. 2015 อัศศอลฮีได้เข้าร่วมกองกำลังระดมจากประชาชนและเข้าประจำการในเทือกเขามาคูล ประเทศอิรักตอนเหนือ ด้วยอาวุธปืนไรเฟิลสไตเออร์ อัศศอลฮีเริ่มต่อสู้กับไอเอสไอแอลในญูร์ฟ อันนาเซอร์ (ชื่อก่อนหน้านี้คือญูร์ฟ อัศศะคาร์) และได้เรียนรู้ทักษะการซุ่มยิงจากกองทัพรัสเซีย


title: อะบู ตะห์ซีน อัศศอลฮี

text: อะลี ญิยัด โอบะอิด อัศศอลฮี () เป็นที่รู้จักจากชื่อในสงครามคือ นัยน์ตาเหยี่ยว หรือชื่อตามผู้บังเกิดเกล้าคือ อะบู ตะห์ซีน () เกิดเมื่อปี ค.ศ. 1953 โดยมีลูกสิบเอ็ดคน เป็นเด็กหญิงห้าคนและเด็กชายหกคน เขาเดินทางไปที่ประเทศคูเวตในช่วงคริสต์ทศวรรษ 1970 และทำงานเป็นจำนวนมาก ณ ที่นั่น สองในนั้นเป็นคนเลี้ยงวัวและอูฐ เขามีปืนไรเฟิลเพื่อป้องกันตนเอง และล่ากระต่ายรวมทั้งหมาป่า จากปืนนี้เอง ที่ทำให้เขาได้รับความรู้ในการล่าสัตว์ (การยิง)


title: อะบู ตะห์ซีน อัศศอลฮี

text: หลายเดือนก่อนสงครามยมคิปปูร์ในช่วงคริสต์ทศวรรษ 1970 เขาได้รับการเสนอชื่อให้เดินทางไปยังประเทศเบลารุสเพื่อฝึกในหลักสูตร โดยเขาได้อันดับสองในหลักสูตร สงครามแรกที่เขาเข้าร่วมคือสงครามยมคิปปูร์ในปี ค.ศ. 1973 ซึ่งเขาได้รับการส่งไปประจำการ ณ ที่ราบสูงโกลันในกองพันภูเขาที่ 5 ส่วนสงครามที่สองคือสงครามอิรัก–เคิร์ดครั้งที่สองในปี ค.ศ. 1974 ตั้งแต่ช่วงการจลาจลจนถึง ค.ศ. 2014 เขาเข้าร่วมในสงครามตั้งแต่วันที่ 18 มิถุนายน ที่เขาเข้าร่วมกองพลซาดร์ ซึ่งเขาเข้าร่วมในการปลดปล่อยหลายจังหวัดในอิรัก แต่เขาไม่เห็นดีสำหรับเขาในกองพลนี้ ดังนั้นเขาจึงเปลี่ยนมาเป็นเข้าร่วมกองทหารติดอาวุธ 'ลิวา อะลี อัล อักบัร และนี่คือที่ซึ่งทักษะของเขาเริ่มแสดงขึ้น เขาได้รับการยืนยันการสังหารที่ 350 คน


title: อะบู ตะห์ซีน อัศศอลฮี

text: ตามที่โฆษกกองกำลังระดมจากประชาชนเผย อัศศอลฮีถูกฆ่าตายขณะที่เขาเดินหน้าบุกฮะวีญา ในอิรัก งานศพของเขาจัดขึ้นในวันที่ 30 กันยายน ค.ศ. 2017


title: รายงานพิเศษว่าด้วยภาวะโลกร้อน 1.5 °ซ.

text: รายงานพิเศษว่าด้วยภาวะโลกร้อน 1.5 °ซ. (SR15) จัดพิมพ์โดยคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) เมื่อวันที่ 8 ตุลาคม 2561 รายงานดังกล่าวมีแหล่งอ้างอิงทางวิทยาศาสตร์กว่า 6,000 แหล่ง และมีผู้ประพันธ์ 91 คนจาก 40 ประเทศเป็นผู้จัดเตรียม และได้รับการอนุมัติในอินช็อน ประเทศเกาหลีใต้ ในเดือนธันวาคม 2558 การประชุมการเปลี่ยนแปลงสภาพภูมิอากาศปี 2558 เรียกร้องให้มีรายงานดังกล่าว มีการเสนอรายงานดังกล่าว ณ สมัยประชุมที่ 48 ของ IPCC มีรายงานว่าข้อค้นพบกว้าง ๆ ของรายงานฯ มีว่า การบรรลุเป้าหมาย 1.5 °ซ. เป็นไปได้ แต่ต้องการ "การลดการปล่อยอย่างมาก" "รวดเร็ว" "การเปลี่ยนแปลงอย่างกว้างขวางและไม่เคยปรากฏมาก่อนในทุกภาคส่วนของสังคม และว่า "การจำกัดภาวะโลกร้อนไว้ที่ 1.5 °ซ. เมื่อเทียบกับ 2 °ซ. แล้วจะลดผลกระทบทางลบต่อระบบนิเวศ สุขภาพและสุขภาวะของมนุษย์ได้" การเพิ่มอุณหภูมิจะยิ่งเร่งให้เกิดลมฟ้าอากาศสุดขั้ว ระดับน้ำทะเลสูงขึ้นและน้ำแข็งทะเลอาร์กติกที่ลดพื้นที่ลง การฟอกสีของปะการัง การสูญเสียระบบนิเวศ เป็นต้น SR15 ยังมีแบบจำลองซึ่งแสดงว่า "การปล่อยคาร์บอนไดออกไซด์ที่เกิดจากมนุษย์สุทธิทั่วโลกจำเป็นต้องลดลงประมาณร้อยละ 45 จากระดับในปี 2553 ภายในปี 2573 และเหลือ "ศูนย์สุทธิ" ประมาณปี 2593" การลดการปล่อยภายในปี 2573 และการเปลี่ยนแปลงและความท้าทายที่เกี่ยวข้อง รวมทั้งการลดคาร์บอนอย่างรวดเร็ว เป็นความสนใจสำคัญของเนื้อหารายงานส่วนใหญ่ซึ่งมีการกล่าวซ้ำทั่วโลก


title: ฟลัมโบยัน 108

text: Flamboyan 108 เป็นละครที่ออกอากาศในช่อง Indosiar ระหว่างปี 1995 ถึง 1996 มีผู้แสดงหลักคือ Desy Ratnasari, Elma Theana, Reggy Lawalata, Titi DJ, Robby Tumewu และ Yusuf Surya และมีจำนวนมากกว่า 75 ตอน


title: ฟลัมโบยัน 108

text: ละครเรื่องนี้ผลิตโดย Multivision Plus และกำกับการแสดงโดย Debby Sahertian


title: อินโดซียาร์

text: Indosiar เป็นสถานีโทรทัศน์เอกชนแห่งชาติในประเทศอินโดนีเซีย สถานีโทรทัศน์นี้ดำเนินการอยู่ใน Daan Mogot, จาการ์ตาตะวันตก Indosiar ก่อตั้งขึ้นและควบคุมโดย Salim Group ในปี 2004 Indosiar เป็นส่วนหนึ่งของ PT. Indosiar Karya Media Tbk (เดิมชื่อ PT. Indovisual Citra Persada) ซึ่งจดทะเบียนในตลาดหลักทรัพย์อินโดนีเซีย (เดิมชื่อคือตลาดหลักทรัพย์จาการ์ตา) เมื่อวันที่ 13 พฤษภาคม 2011 PT. Indosiar Karya Media Tbk ถูกซื้อโดย PT. Elang Mahkota Teknologi Tbk เจ้าของ SCTV และ O Channel ทำให้สถานีโทรทัศน์ทั้งสามอยู่ภายใต้การควบคุมในที่เดียวกัน ในปัจจุบันสถานีโทรทัศน์แห่งนี้ถูกควบคุมอย่างเป็นทางการโดย SCM หลังจากเข้าร่วม IDKM และเป็น "พี่น้อง" กับ SCTV


title: LCI

text: La Chaîne Info หรือ LCI (แปลจากภาษาฝรั่งเศสได้ว่า: "ช่องข่าว") เป็นช่องข่าวทางเคเบิลของประเทศฝรั่งเศส เครือข่ายนี้ให้ข่าวในระดับประเทศและนานาชาติตลอด 24 ชั่วโมง


title: LCI

text: LCI ก่อตั้งขึ้นเมื่อวันที่ 24 มิถุนายน พ.ศ. 2537 โดย Christian Dutoit ในกลุ่มสื่อ TF1


title: LCI

text: การออกอากาศเริ่มต้นเวลา 20:30 น. โดยมีรายการทีวีถ่ายทอดสดข่าวทางโทรทัศน์กับ Françoise-Marie Morel ในฐานะผู้จัดรายการ แขกคนแรกของช่องนี้คือ CEO ของช่องนี้ Étienne Mougeotte


title: LCI

text: ในปี 2006 เว็บไซต์ของช่องปรากฏตัวขึ้นสองครั้งในภาพยนตร์ 007 พยัคฆ์ร้ายเดิมพันระห่ำโลกในภาพยนตร์ชุด เจมส์ บอน


title: โซยุซ เอ็มเอส-10

text: โซยุซ เอ็มเอส-10 เป็นโครงการอวกาสโซยุซ เอ็มเอส ที่ภารกิจนั้นได้ล้มเหลวลงเมื่อวันที่ 11 ตุลาคม พ.ศ. 2561 เนื่องจากเกิดความผิดพลาดในตัวเครื่องเชื้อเพลิงคู่ที่ตัวยานโซยุซ เอ็มเอส 10 ถือเป็นเที่ยวบินที่ 139 ของจรวดโซยุซ โดยเป็นการส่งคน 2 คนจากโครงการเอ็กแพรนชัน 57 ไปสู่สถานีอวกาศนานาชาติ แต่ขณะปล่อยตัวเครื่องเชื้อเพลิงได้เกิดข้อผิดพลาด จึงจำเป็นต้องนำจรวจกลับสู่โลกโดยฉุกเฉิน นักบินอวกาศของคอสโมโดรม อะเลคเซย์ ออฟชินิน และนักบินอวกาศของนาซา นิค ฮากัวร์ กลับมาบนยังโลกด้วยความปลอดภัยทุกประการ เหตุการณ์ในครั้งนี้ถือว่าเป็นการที่ตัวเชื้อเพลิงเสียหายครั้งแรกในระดับความสูงสุด ในรอบ 43 ปี ตั้งแต่ยานโซยุซ 18เอ หลุดจากวงโคจร ในเดือนเมษายน พ.ศ. 2518


title: โซยุซ เอ็มเอส-10

text:
ไม่กี่นาทีหลักจากการปล่อยตัวจรวดขึ้นฟ้าในเวลา 8.40 นาฬิกา ตามเวลาสากลเชิงพิกัด ตามที่ลูกเรือรายงานว่ารู้สึกว่าเหมืออยู่ในสภาพของอารมณ์ไร้น้ำหนัก และแผงควบคุมจรวดได้แจ้งว่า ตัวขับเชื้อเพลิงของจรวดล้มเหลว โดยที่เสอร์เจีย เคอร์ไคยอส ได้อธิบายว่าเกิดจากที่จุลอุกกาบาตได้พุ่งชนตัวจรวดชั้นที่หนึ่งและสอง ถือเป็นเรื่องสุดวิสัย เกิดขึ้นได้ตลอดในอวกาศ ในระยะเวลาสั้น นักบินอวกาศได้ตัดสินใจดีดแคปซูลจากจรวดตกลงมาตามแนวกระสุนปืนด้วยความเร็วมากถึง 6-7 เท่าของแรงโน้มถ่วงโลก แต่นักบินอวกาศได้ตกลงมาอย่างปลอดภัยทุกประการ จรวดขึ้นไปได้ถึงในระยะทาง ก่อนตกลงมาโดยใช้เวลา 19 นาที และอีก 41 วินาที
ในเวลา 8.55 นาฬิกา ตามเวลาสากลเชิงพิกัด ทีมกู้ภัยและค้นหาได้พบลูกเรือและจรวจในระยะทาง จากลานปล่อยตัวยาน ในที่ ทางตะวันออกเมืองแจสคาร์สกัน, ประเทศคาซักสถาน
หลังจากที่ทีมกู้ภัยและค้นหาได้ช่วยเหลือในเวลา 25 นาที นาซาได้แจ้งว่าได้อยู่กับอเลกเสย์ กับนิค นาซา ทีวี ได้ปล่อยภาพของลูกเรือทั้งสองที่กำลังตวจร่างกายก่อนที่จะไปที่ท่าอากาศยานแจสคาร์สกัน เวลา 12.04 นาฬิกา ตามเวลาสากลเชิงพิกัด นักบินอวกาศได้เจอครอบครัว และญาติที่ไบโคนูร์คอสโมโดรม ก่อนที่จะกลับมอสโก


title: ภาวะหลอดเลือดแข็ง

text: ภาวะหลอดเลือดแข็ง () เป็นโรคที่เกิดขึ้นจากการที่ภายในของหลอดเลือดแดงแคบลงเนื่องจากมีการก่อตัวของคราบจุลินทรีย์ () ในขั้นต้นมักจะไม่มีอาการ เมื่อรุนแรงขึ้นอาจทำให้เกิดโรคหลอดเลือดหัวใจตีบ, โรคหลอดเลือดสมองตีบ หรือปัญหาเกี่ยวกับไต ขึ้นอยู่กับหลอดเลือดแดงที่ได้รับผลกระทบ อาการที่เกิดขึ้นนี้มักไม่ปรากฏจนกว่าจะถึงวัยกลางคน


title: ภาวะหลอดเลือดแข็ง

text: ปัจจัยเสี่ยงในการเกิดโรคนี้ ได้แก่ ระดับคอเลสเตอรอลผิดปกติ, ความดันโลหิตสูง, โรคเบาหวาน, การสูบบุหรี่, โรคอ้วน, ประวัติของครอบครัว, และอาหารที่ไม่ดีต่อสุขภาพ คราบจุลินทรีย์ที่เกิดขึ้นประกอบด้วยไขมัน, คอเลสเตอรอล, แคลเซียม, และสารอื่น ๆ ที่พบในเลือด การหดตัวของเส้นเลือดจะ จำกัดการไหลเวียนของเลือดที่ประกอบด้วยด้วยออกซิเจน ไปสู่ส่วนต่างๆของร่างกาย


title: ภาวะหลอดเลือดแข็ง

text: การป้องกันโดยปกติจะทำโดยกินอาหารที่ดีต่อสุขภาพ, ออกกำลังกาย, ไม่สูบบุหรี่, รักษาน้ำหนักตัวให้ปกติ การรักษาโรคอาจรวมถึงการใช้ยาสำหรับลดคอเลสเตอรอลเช่น statins ยาความดันโลหิตสูง หรือยาที่ลดการแข็งตัวเช่น แอสไพริน ในบางขั้นตอนอาจจะต้องดำเนินการเช่น การสวนสายเข้าหลอดเลือดหัวใจ, การผ่าตัดทำทางเบี่ยงหลอดเลือดหัวใจ, หรือการผ่าตัดเปิดหลอดเลือดคอที่ไปเลี้ยงสมอง


title: ภาวะหลอดเลือดแข็ง

text: ภาวะหลอดเลือดแข็งมักจะเริ่มต้นเมื่อเป็นหนุ่มสาวและกำเริบขึ้นตามอายุ เกือบทุกคนจะได้รับผลกระทบเมื่ออายุ 65 ภาวะหลอดเลือดแข็งเป็นหนึ่งในสาเหตุสำคัญของการเสียชีวิตและความพิการในประเทศพัฒนาแล้ว ภาวะหลอดเลือดแข็งมีการอธิบายเป็นครั้งแรกว้ใน 1575 อย่างไรก็ตามมีหลักฐานว่าเกิดขึ้นกับคนมาแล้วมากกว่า 5,000 ปีก่อน


title: เกลนดา แจ็กสัน

text: เกลนดา เมย์ แจ็กสัน, ซีบีอี (; เกิด 9 พฤษภาคม ค.ศ. 1936) เป็นนักแสดงและอดีตนักการเมืองพรรคแรงงานชาวบริติช เธอเป็นหนึ่งในนักแสดงเพียงไม่กี่คนที่ได้รับทริปเปิลคราวน์ของการแสดง


title: เกลนดา แจ็กสัน

text: ในฐานะอาชีพนักแสดงในช่วงปลายทศวรรษ 1950 เธอใช้เวลาสี่ปีในฐานะสมาชิกของบริษัทรอยัลเชกสเปียร์ตั้งแต่ปี ค.ศ. 1964 โดยเฉพาะผลงานกำกับของปีเตอร์ บรุก ในระหว่างที่แจ็กสันหันไปแสดงภาพยนตร์ เธอได้รับรางวัลออสการ์ สาขานักแสดงนำหญิงยอดเยี่ยมถึง 2 ครั้ง จากการแสดงในภาพยนตร์เรื่อง "วีเมนอินเลิฟ" (1970) และ "อะทัชออฟคลาส" (1973) และได้เข้าชิงอีกสองครั้งในสาขาเดียวกันจากเรื่อง "ซันเดย์บลัดดีซันเดย์" (1971) และ "เฮดดา" (1975) เธอยังได้รับสองรางวัลจากไพรม์ไทม์เอ็มมีอะวอดส์ ในละครยาวทางช่องบีบีซีเรื่อง "เอลิซาเบธอาร์" (1971) รวมถึงได้รับรางวัลโทนี สาขานักแสดงหญิงยอดเยี่ยมในด้านละครเวที จากการแสดงของเธอใน "ทรีทอลวีเมน" ที่เขียนโดยเอ็ดเวิร์ด อัลบี


title: เกลนดา แจ็กสัน

text: แจ็กสันกลายเป็นสมาชิกสภาผู้แทนราษฎรครั้งแรกใน ค.ศ. 1992 โดยเป็นสมาชิกของฮัมสตีดและไฮเกต ในช่วงที่โทนี แบลร์เป็นนายกรัฐมนตรีสหราชอาณาจักรอยู่นั้น เธอดำรงตำแหน่งรัฐมนตรีว่าการกระทรวงคมนาคมตั้งแต่ปี ค.ศ. 1997 ถึง 1999 ภายหลังมีการแบ่งเขตเลือกตั้งใหม่ในปี ค.ศ. 2010 แจ็กสันเอาชนะคริส ฟิลล์จากพรรคอนุรักษนิยม ด้วยคะแนนอย่างสูสี และขึ้นเป็นสภาสามัญชนในเขตฮัมสตีดและคิลเบิร์นตั้งแต่นั้นเป็นต้นมา จนกระทั่งเกษียณตัวเองในการเลือกตั้งทั่วไปในสหราชอาณาจักร ค.ศ. 2015


title: เกลนดา แจ็กสัน

text: ในด้านชีวิตส่วนตัว แจ็กสันแต่งงานกับผู้ประกาศข่าว รอย ฮอดจส์ ตั้งแต่ปี ค.ศ. 1958 และหย่ากันในปี ค.ศ. 1976 ทั้งคู่มีลูกชายด้วยกัน 1 คนคือ แดน ฮอดจส์ (เกิด 7 มีนาคม ค.ศ. 1969) เป็นนักหนังสือพิมพ์ใน "เดอะเมลออนซันเดย์"


title: กงส์ต็องส์แห่งอาร์ล

text: กงส์ต็องส์แห่งอาร์ล () หรือ กงส์ต็องส์แห่งพรอว็องส์ () เป็นพระราชินีคู่สมรสแห่งฝรั่งเศสจากการเป็นพระมเหสีคนที่สามของพระเจ้ารอแบร์ที่ 2 แห่งฝรั่งเศส


title: กงส์ต็องส์แห่งอาร์ล

text: กงส์ต็องส์แห่งอาร์ลประสูติในปี ค.ศ. 986 กงส์ต็องส์เป็นบุตรสาวของกีโยมที่ 1 เคานต์แห่งพรอว็องส์กับอาเดลาอีด-บล็องช์แห่งอ็องฌู บุตรสาวของฟูลก์ที่ 2 แห่งอ็องฌู พระองค์เป็นพี่น้องกับกีโยมที่ 2 แห่งพรอว็องส์


title: กงส์ต็องส์แห่งอาร์ล

text: กงส์ต็องส์แต่งงานกับพระเจ้ารอแบร์หลังพระองค์หย่าขาดจากพระมเหสีคนที่สอง แบร์ตแห่งบูร์กอญ การแต่งงานเป็นการแต่งงานที่เต็มไปด้วยการทะเลาะเบาะแว้ง ครอบครัวของแบร์ตต่อต้านกงส์ต็องส์ และกงส์ต็องส์ถูกชิงชังจากการนำเครือญาติและธรรมเนียมปฏิบัติแบบพรอว็องส์เข้ามาในฝรั่งเศส อูกแห่งโบแว สหายของรอแบร์พยายามเกลี้ยกล่อมกษัตริย์ให้ทอดทิ้งกงส์ต็องส์ในปี ค.ศ. 1007 ต่อมาโบแวถูกฆาตกรรม อาจจะด้วยน้ำมือของกงส์ต็องส์ที่ขอให้อัศวิน 12 คนของญาติของพระองค์ ฟูลก์ แนรา ทำ


title: กงส์ต็องส์แห่งอาร์ล

text: ในปี ค.ศ. 1010 รอแบร์ไปโรมโดยมีอดีตพระมเหสีแบร์ตเดินทางไปด้วย เพื่อขออนุญาตหย่าขาดกับกงส์ต็องส์และแต่งงานใหม่กับแบร์ต พระสันตะปาปาเซอร์จิอุสที่ 4 ไม่อนุมัติการแต่งงานระหว่างผู้ร่วมสายโลหิตเดียวกันที่เคยถูกประณามจากพระสันตะปาปาเกรกอรีที่ 5 และรอแบร์ทิ้งพระมเหสีมาแล้วสองคน คำขอของพระองค์จึงถูกปฏิเสธ หลังกลับมาฝรั่งเศส แหล่งข้อมูลหนึ่งกล่าวว่ารอแบร์ "รักพระมเหสีของพระองค์มากขึ้น"


title: กงส์ต็องส์แห่งอาร์ล

text: กงส์ต็องส์เร่งเร้าให้พระโอรสคนโตของพระองค์ อูกเลอกร็อง ได้รับการสวมมงกุฎเป็นกษัตริย์ร่วมเคียงข้างพระบิดาในปี ค.ศ. 1017 แต่ต่อมาอูกเรียกร้องให้บิดามารดาแบ่งปันอำนาจให้พระองค์และก่อกบฏต่อพระบิดาในปี ค.ศ. 1025 กงส์ต็องส์โกรธจัดเมื่อรู้ว่าพระโอรสก่อกบฏ พระองค์ดุด่าต่อว่าอูก ต่อมาอูกคืนดีกับบิดามารดาแต่หลังจากนั้นไม่นานพระองค์ก็สิ้นพระชนม์ อาจจะตอนพระชนมายุ 18 พรรษา สองสามีภรรยาเสียใจอย่างหนัก พระราชินีโศกเศร้ารุนแรงจนผู้คนเป็นห่วงสภาพจิตใจของพระองค์


title: กงส์ต็องส์แห่งอาร์ล

text:
รอแบร์กับกงส์ต็องส์ทะเลาะกันว่าจะให้พระโอรสที่ยังมีชีวิตอยู่คนไหนได้สืบทอดบัลลังก์ รอแบร์อยากให้เป็นพระโอรสคนที่สอง อ็องรี ขณะที่กงส์ต็องส์ต้องการให้เป็นพระโอรสคนที่สาม รอแบร์ แม้จะถูกคัดค้านจากพระมารดาและบิชอปหลายคนที่สนับสนุนพระมารดา แต่อ็องรีก็ได้รับการสวมมงกุฎในปี ค.ศ. 1027
กงส์ต็องส์สนับสนุนพระโอรสทั้งสองให้ก่อกบฏ และทั้งคู่เริ่มโจมตีและปล้นเมืองกับปราสาทที่เป็นของพระบิดา รอแบร์ผู้ลูกโจมตีบูร์กอญ ดัชชีที่พระบิดาเคยสัญญาว่าจะยกให้พระองค์แต่พระองค์ไม่เคยได้รับ ส่วนอ็องรีปิดล้อมเดรอ สุดท้ายพระเจ้ารอแบร์ก็ยอมรับข้อเสนอของทั้งคู่และทำข้อตกลงสันติภาพที่จะคงอยู่ไปจนกษัตริย์สิ้นพระชนม์


title: กงส์ต็องส์แห่งอาร์ล

text: พระเจ้ารอแบร์สิ้นพระชนม์ในวันที่ 20 กรกฎาคม ค.ศ. 1031 หลังจากนั้นไม่นานกงส์ต็องส์ก็ล้มป่วย พระองค์ยังหมางใจกับพระโอรสที่ยังมีชีวิตอยู่ทั้งสอง กงส์ต็องส์ยึดดินแดนอันเป็นสินสอดของพระองค์และปฏิเสธที่จะยอมจำนนต่อทั้งคู่ อ็องรีหนีไปนอร์ม็องดีที่พระองค์ได้รับการช่วยเหลือ อาวุธ และทหารจากพระอนุชา รอแบร์ พระองค์กลับมาปิดล้อมพระมารดาที่ปัวส์ซี แต่กงสต็องหนีไปปงตวซ พระองค์ยอมจำนนเมื่ออ็องรีเริ่มยึดเลอปุยแซและสาบานว่าจะสังหารชาวเมืองทุกคน


title: กงส์ต็องส์แห่งอาร์ล

text: กงส์ต็องส์สิ้นพระชนม์หลังจากไอจนหมดสติในวันที่ 28 กรกฎาคม ค.ศ. 1032 และถูกฝังเคียงข้างพระสวามี รอแบร์ ที่มหาวิหารแซ็ง-เดอนี


title: แบร์ตแห่งบูร์กอญ

text: แบร์ตแห่งบูร์กอญ () เป็นพระธิดาของกงราดผู้รักสันติ กษัตริย์แห่งบูร์กอญ กับพระมเหสี มาตีลด์ พระธิดาของพระเจ้าหลุยส์ที่ 4 แห่งฝรั่งเศสกับแกร์แบร์กาแห่งซัคเซิน พระองค์ได้รับการตั้งชื่อตามพระมารดาของพระบิดา แบร์ตหรือแบร์ทาแห่งสเวเบีย


title: แบร์ตแห่งบูร์กอญ

text: พระองค์แต่งงานครั้งแรกกับเอิดที่ 1 เคานต์แห่งบลัว ในราวปี ค.ศ. 983 ทั้งคู่มีบุตรด้วยกันหลายคน หนึ่งในนั้นคือเอิดที่ 2


title: แบร์ตแห่งบูร์กอญ

text: หลังสามีตายในปี ค.ศ. 996 ลูกพี่ลูกน้องลำดับที่สองของแบร์ต รอแบร์ กษัตริย์ร่วมแห่งฝรั่งเศส ต้องการที่จะแต่งงานกับพระองค์แทนที่พระมเหสีคนแรกผู้ถูกทอดทิ้ง โรซาลา ที่อายุมากกว่าพระองค์หลายปี การแต่งงานถูกต่อต้านจากพระบิดาของรอแบร์ พระเจ้าอูก กาแป เพราะจะทำให้มีปัญหากับผู้มีอำนาจทางศาสนาซึ่งจะส่งผลต่อการเมือง เนื่องจากทั้งคู่ร่วมสายโลหิตเดียวกัน ทว่าการแต่งงานก็เกิดขึ้นหลังอูกสิ้นพระชนม์ในเดือนตุลาคม ค.ศ. 996 ทำให้รอแบร์กลายเป็นกษัตริย์เพียงผู้เดียว


title: แบร์ตแห่งบูร์กอญ

text: ความใกล้ชิดทางสายเลือดของรอแบร์กับแบร์ตทำให้ผู้มีอำนาจของศาสนจักรมองว่าการแต่งงานไม่ถูกต้องตามกฎหมายเนื่องจากไม่ได้รับการผ่อนผันจากสันตะปาปา หรือไม่ทั้งคู่ก็ไม่คิดที่จะขอการผ่อนผัน พระสันตะปาปาเกรกอรีที่ 5 จึงประกาศตัดขาดทั้งคู่ออกจากศาสนา และการไม่มีพระโอรสธิดา (มีเพียงคนเดียวที่ประสูติและสิ้นพระชนม์ในปี ค.ศ. 999) ทำให้รอแบร์เห็นพ้องกับพระสันตะปาปาซิลเวสเตอร์ที่ 2 ให้การแต่งงานถูกประกาศเป็นโมฆะในปี ค.ศ. 1000


title: แบร์ตแห่งบูร์กอญ

text: ต่อมารอแบร์แต่งงานใหม่กับกงส์ต็องส์แห่งอาร์ล


title: ฤดูพายุเฮอร์ริเคนแปซิฟิก พ.ศ. 2561

text: ฤดูพายุเฮอร์ริเคนแปซิฟิก พ.ศ. 2561 คือช่วงของฤดูกาลในอดีต ที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก เป็นฤดูกาลที่ผลิตค่าการสะสมพลังงานในพายุหมุน (ACE) สูงที่สุดเท่าที่บันทึกมาในแอ่งแปซิฟิกตะวันออก โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในตอนกลางของมหาสมุทรแปซิฟิก และไปจบลงพร้อมกันในวันที่ 30 พฤศจิกายน โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา ดังที่แสดงให้เห็นโดยพายุดีเปรสชันเขตร้อนลูกแรกของฤดูกาลนี้ ซึ่งก่อตัวเมื่อวันที่ 10 พฤษภาคม โดยฤดูกาลนี้มีพายุก่อตัวและได้รับชื่อจำนวน 23 ลูก ถือเป็นฤดูกาลที่มีพายุหมุนเขตร้อนมากที่สุดเป็นอันดับที่สี่


title: ฤดูพายุเฮอร์ริเคนแปซิฟิก พ.ศ. 2561

text: พายุที่ได้รับชื่อเป็นลูกที่สองของฤดูกาลคือ พายุเฮอร์ริเคนบัด ซึ่งพัดเข้าโจมตีในรัฐบาฮากาลิฟอร์เนียซูร์ในช่วงกลางเดือนมิถุนายน สร้างความเสียหายเล็กน้อย ต่อมาพายุโซนร้อนคาร์ลอตตา ซึ่งก่อตัวและพัดไปตามแนวชายฝั่งของประเทศเม็กซิโก ซึ่งก็สร้างความเสียหายอย่างเล็กน้อยเช่นกัน ในช่วงต้นเดือนสิงหาคม พายุเฮอร์ริเคนเฮกเตอร์ ได้กลายเป็นหนึ่งในพายุหมุนเขตร้อนไม่กี่ลูกที่เคลื่อนตัวข้ามไปที่แอ่งแปซิฟิกตะวันตก และยังส่งผลกระทบกับรัฐฮาวายด้วย ต่อมาอีกไม่กี่สัปดาห์ พายุเฮอร์ริเคนเลน ทวีกำลังแรงขึ้นได้ถึงระดับ 5 และยังกลายเป็นพายุหมุนเขตร้อนที่ทำให้ปริมาณน้ำฝนเยอะที่สุดเท่าที่บันทึกมาในรัฐฮาวาย และเป็นอันดับที่สองในประวัติศาสตร์สหรัฐ เป็นรองจากพายุเฮอร์ริเคนฮาร์วีย์เมื่อปีก่อน ต่อมาพายุเฮอร์ริเคนโอลิเวียได้ส่งผลกระทบกับรัฐฮาวายอีก สร้างผลกระทบเล็กน้อย ในช่วงปลายเดือนกันยายน พายุเฮอร์ริเคนโรซา และ พายุเฮอร์ริเคนเซร์ฆิโอ ก่อตัวขึ้น ทั้งสองลูกทำให้เกิดพายุฝนฟ้าคะนองและน้ำท่วมฉับพลันขึ้น ในคาบสมุทรบาฮากาลีฟอร์เนียและภาคตะวันตกเฉียงใต้ของสหรัฐ ในขณะเดียวกันนั้น พายุเฮอร์ริเคนวากาลา ได้บรรลุความรุนแรงที่ระดับ 5 ก่อนที่จะอ่อนกำลังลงในหมู่เกาะฮาวายตะวันตกเฉียงเหนือ ต่อมาในช่วงปลายเดือนตุลาคม พายุเฮอร์ริเคนวิลลา กลายเป็นพายุลูกที่สามของฤดูกาลที่เป็นพายุระดับ 5 ก่อนพัดโจมตีในรัฐซีนาโลอาในฐานะพายุเฮอร์ริเคนขนาดใหญ่


title: ฤดูพายุเฮอร์ริเคนแปซิฟิก พ.ศ. 2561

text: รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2561 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2562 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2567 รายชื่อชุดนี้เป็นชุดเดียวกันกับที่เคยใช้ไปในฤดูกาล พ.ศ. 2555


title: ฤดูพายุเฮอร์ริเคนแปซิฟิก พ.ศ. 2561

text: สำหรับพายุที่ก่อตัวภายในพื้นที่รับผิดชอบของศูนย์เฮอร์ริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด


title: ฤดูพายุเฮอร์ริเคนแปซิฟิก พ.ศ. 2561

text: ตารางนี้แสดงพายุทั้งหมดที่ก่อตัวในฤดูพายุเฮอร์ริเคนแปซิฟิก พ.ศ. 2561 ประกอบด้วยชื่อพายุ ระยะเวลา พื้นที่ขึ้นฝั่งได้รับผลกระทบ ความเสียหาย และจำนวนผู้เลียชีวิตทั้งหมด ส่วนจำนวนผู้เสียชีวิตในวงเล็บคือการเสียชีวิตเพิ่มเติมและการเสียชีวิตโดยทางอ้อม (เช่นการเสียชีวิตจากอุบัติเหตุบนถนน) แต่ยังคงมีความเกี่ยวข้องกับพายุหมุนเขตร้อนอยู่ ความเสียหายและจำนวนผู้เสียชีวิตนั้นจะรวมไปจนถึงขณะที่พายุกลายเป็นพายุหมุนนอกเขตร้อน คลื่นในเขตร้อน หรือ บริเวณความกดอากาศต่ำด้วย ความเสียหายทั้งหมดอยู่ในค่าเงินดอลลาร์สหรัฐ


title: โซฟี วิงเคิลแมน

text:
โซฟี วิลเคลแมน หรือ เลดีเฟรเดอริก วินด์เซอร์ () เกิดเมื่อวันที่ 5 สิงหาคม 2523 ณ ลอนดอน ประเทศอังกฤษ สหราชอาณาจักร เธอเป็นนักแสดงหญิงชาวอังกฤษ บิดาของเธอนั้นเป็นนักประวัติศาสตร์ ทั้งนี้เธอยังเป็นพี่สาวใน คลอเดีย วิลเคลแมน นักแสดงหญิงเช่นกัน
14 กุมภาพันธ์ 2552 เธอได้หมั้นกับ ลอร์ดเฟรเดอริก วินด์เซอร์ พระโอรสใน เจ้าชายไมเคิลแห่งเคนต์ และ เจ้าหญิงไมเคิลแห่งเคนต์ และสมรสกันเมื่อวันที่ 12 กันยายน ปีเดียวกัน โดยได้รับนามว่า เลดีเฟรเดอริก วินด์เซอร์ และเป้นสมาชิกพระราชวงศ์อังกฤษ ทั้งคู่มีบุตรกัน 2 คน


title: สุพรรณ สันติชัย

text:
สุพรรณ สันติชัย นักร้องชาวจังหวัดสุโขทัย ที่มีเพลงดังในอดีต อาทิ ยืนร้องให้คอยใคร แต่แน่แต่ปีหน้า นาคแปดเดือน พี่คอยที่ซอยบุปผา เป็นต้น ปัจจุบันได้ผันมาเป็นผู้อยู่เบื้องหลังนักร้องรุ่นใหม่
สุพรรณ สันติชัย มีชื่อเล่นว่า "บัว" และมีชื่อนามสกุลจริงว่า ชัยธรรม ไกรสีกาจ เกิด วันอังคาร ปีมะเส็ง พ.ศ.2496 ภูมิลำเนา หมู่ 5 ต.ไกรนอก อ.กงไกรลาศ จ.สุโขทัย พ่อชื่อ "บก" แม่ชื่อ "ครอบ" มีพี่ชาย 2 คน พี่สาวอีก 1 คน โดยสุพรรณ สันติชัย เป็นน้องคนสุดท้อง


title: สุพรรณ สันติชัย

text:
สุพรรณ สันติชัย ได้รู้จักกับ ระพี เรือนเพชร (นักแต่งเพลง) และได้แต่งเพลง "ยืนร้องให้คอยใคร" โดยที่มาของเพลง "ระพี" ถาม "สันติชัย" ว่า บ้านอยู่ที่ไหน ? สุพรรณ ตอบว่า กงไกรลาศ จึงเป็นที่มาของเพลง ยืนร้องไห้คอยใคร ที่มีท่อนจำที่ว่า...จะไปบ้านกงหรือจะไปลงสุโข ทัย... เพลงชุดนี้ประกอบด้วย เพลงยืนร้องไห้คอยใคร,พี่คอยที่ซอยบุปผา,นาคเดือนแปด,แต่งแน่แต่ปีหน้า ทั้งหมดเป็นผลงานของ ระพี เรือนเพชร บันทึกเสียงที่ห้องครูไพบูลย์ ศุภวารี เรียบเรียงเสียงประสานดนตรีโดย อ.แจ่ม จิตรกร บัวเนียม เพลงชุดนี้ก็เกิดโด่งดังขึ้นมา
สุพรรณ สันติชัย อยู่เบื้องหลังการทำงานเพลงหลายชุด อาทิ


title: รายการพระราชพิธีเสกสมรส

text: พระราชพิธีเสกสมรส คือการแต่งงานกันของเจ้านายในพระราชวงศ์ หากเป็นผู้มีฐานันดรศักดิ์ชั้นเจ้าฟ้า, พระมหากษัตริย์, สมเด็จพระราชินีนาถ หรือจักรพรรดิจะใช้คำว่าพระราชพิธีอภิเษกสมรส หรือหากจำเพาะสำหรับเจ้าผู้ครองอาจใช้ว่าราชาภิเษกสมรส บ่อยครั้งที่พระราชพิธีดังกล่าวเป็นโอกาสที่ดีของรัฐที่จะดึงดูดความสนใจจากทั้งในระดับชาติและระดับนานาชาติ ดังรายการดังต่อไปนี้


title: อาณาจักรเห็ด (มาริโอ)

text: อาณาจักรเห็ด () เป็นเมืองสมมุติในเกมมาริโอ" และเป็นที่แรกสุดของเกมนี้


title: อาณาจักรเห็ด (มาริโอ)

text: อาณาจักรเห็ดเป็นอาณาจักรแบบยุคกลาง ระบอบราชาธิปไตย โดยมีเจ้าหญิงพีชเป็นทั้งผู้นำและผู้สืบทอด ส่วนเกม"ซุปเปอร์มาริโอ อาร์พีจี" และ"เปเปอร์มาริโอ" อธิบายว่าผู้นำของอาณาจักรคือนายกรัฐมนตรี ในขณะที่เจ้าหญิงพีชและพี่น้องมาริโอเป็นมนุษย์ แต่ประชากรของอาณาจักรเป็นโท้ด (หรือ "คิโนปิโอ" ในญี่ปุ่น) ในอาณาจักรนี้มีสัตว์หลายชนิด เช่นโยชิ, กูปปะ, กูมบา ฯลฯ อาณาจักรนี้มักถูกบาวเซอร์โจมตีบ่อยครั้งเพื่อลักพาตัวเจ้าหญิงพีชเกือบทุกเกม เนื่องจากว่าเธอมีพลังที่จะหยุดการทำงานของเขา แต่ในเกมช่วงแรกนั้น เขาลักพาตัวเธอเพราะตกหลุมรัก ในเกมมาริโอส่วนใหญ่อธิบายว่าอาณาจักรเห็ดเป็นศัตรูกับแคว้นบาวเซอร์ของอาณาจักรคูปะ(Koopa Kingdom) ไม่มีใครรู้ว่าอาณาจักรนี้แยกต่างหากหรืออยู่ในบางส่วนของอาณาจักรเห็ด


title: อาณาจักรเห็ด (มาริโอ)

text: ปราสาทเจ้าหญิงพีช เป็นปราสาทขนาดใหญ่แนวยุโรปยุคกลาง ตัวประสาทและหลังคามีสีขาวและแดง เป็นที่อยู่ของเจ้าหญิงพืช และบริวารของเธอ


title: อาณาจักรเห็ด (มาริโอ)

text: ปราสาทบาวเซอร์ เป็นที่อยู่ของบาวเซอร์ โดยตัวปราสาทมักจะถูกทำลายและสร้างใหม่หลายครั้ง รอบๆ ปราสาทมักจะมีธารลาวา, กับดัก และสมุนของบาวเซอร์


title: อาณาจักรเห็ด (มาริโอ)

text: เมืองโท้ด เป็นเมืองหลวงของอาณาจักรเห็ด โดยมีประชากรเป็นโท้ด และประชากรส่วนน้อย เช่น ชาแมน, กูปปะ พาราทรูปปา (เต่าบิน) และดูแกน


title: อาณาจักรเห็ด (มาริโอ)

text: นาตาลี กริกสัน สังเกตว่าทุ่งหญ้า, ภูเขา, น้ำตก และเห็ดสีแดงสลับกับขาว รอบๆ ปราสาทเจ้าหญิงพีช ดูเหมือนสิ่งที่มีในเมืองออสโล


title: อาณาจักรเห็ด (มาริโอ)

text: การขนส่งในอาณาจักรเห็ดคือท่อน้ำ โดยขึ้นอยู่ตามขนาด เช่น: บางท่อจะไปได้แค่ระยะหนึ่ง (เช่นบนและใต้ดิน) ในขณะที่บางท่อไปได้ถึงบริเวณอื่น ในอาณาจักรเห็ดมีสิ่งของมากมาย เช่นอิฐสีน้ำตาล และอิฐ "ปรัสนี"(?) สีทองโดยมีเงินหรือไอเท็มพิเศษอยู่ด้านใน จากข้อมูลวิดีโอเกมของซูเปอร์มาริโอบราเธอส์เขียนว่า บาวเซอร์ได้สาปชาวโท้ดหลายตัวให้กลายเป็นอิฐและอีควิซีตัม


title: อาณาจักรเห็ด (มาริโอ)

text: GamesRadarได้เขียนหัวข้อ "7 อันดับสิ่งที่แปลกที่สุดในอาณาจักรเห็ด" ตัวอย่างเช่น "วีรบุรุษของอาณาจักรคือช่างประปา", "ระบอบการปกครองดูสับสนและยุ่งเหยิง" และ"ทุกอย่างมีชีวิตหมด"


title: อาณาจักรเห็ด (มาริโอ)

text: นักศึกษาในมหาวิทยาลัยคาร์เนกีเมลลอนได้ทำหนังสือสำรวจสายพันธุ์ของเห็ดราในอาณาจักรเห็ด และหลังจากนั้น ทาง"โกตาคุ"ได้แนะนำให้อ่านหนังสือเล่มนี้


title: ฮะดีษเกี่ยวกับสิบคนที่ถูกสัญญาว่าได้เข้าสวรรค์

text: ศาสดามุฮัมหมัด ได้กล่าวกับสิบผู้ติดตามที่ถูกสัญญาว่าจะได้เข้าสวรรค์. โดยฮะดีษนี้ถูกเรียกว่าสิบคนที่สัญญาว่าจะได้เข้าสวรรค์ (; "al-`Asharaa al-Mubasharûn bi-l-Janna").


text:
ชาวมุสลิมนิกายซุนนีส่วนใหญ่ยอมรับฮะดีษนี้ ในขณะที่นิกายชีอะฮ์ปฏิเสธฮะดีษนี้
ในฮะดีษนี้มีผู้บันทึกสามคนคือ ติรฺมีซี, อบูดาวูด และอิบน์มาญะฮ์


text: กลุ่มฮะดีษของซุนนี เรียกว่า "กูตูบ อัล-ซิตตะฮ์" (ชุดสะสมฮะดีษทั้งหก) ได้แก่ "ซอฮิหฺ อัล-บุคอรี", "ซอฮิหฺ มุสลิม", "ซุนัน อบูดาวูด", "อัล-ซุนัน อัล-ซุครา", "ญามิล อัต-ติรฺมีซี" และ"ซุนัน อิบน์ มาญะฮ์" และผู้คนสนใจฮะดีษของบุคอรีและมุสลิมมากกว่าฮะดีษอื่นๆ


title: โปรมตูอาเรียม อีโคนัม อินสิกนีโอรัม

text: โปรมตูอาเรียม อีโคนัม อินสิกนีโอรัม (ลาติน:Promptuarium Iconum Insigniorum) (ชื่อเต็ม: ปริมาส ปาร์ส โปรมตูอาเรียม อีโคนัม อินสิกนีโอรัม อา เซคูโล โฮมินุม ซูบิเอคติส อีโอรัม วิติส เออร์ คอมเพนดีอุม เอ็กซ์ โปรบาติสสิมิส ออโตริบุส เดซูมป์ติส (ลาติน:Prima pars Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis)) เป็นหนังสือประติมานวิทยาแต่งโดยกูลลาวม์ รูลเล่ (Guillaume Rouillé) หนังสือนี้เผยแพร่ที่เมืองลียง ประเทศฝรั่งเศสในปีค.ศ.1553 ในหนังสือนี้มีภาพบุคคลในรูปเหรียญพร้อมกับประวัติย่อความของบุคคลสำคัญ อย่างไรก็ตาม จูเลียน ชาร์มาน ผู้เรียบเรียงประจำ "ห้องสมุดแมรี่ควีนแห่งสก็อต" ตัดสินผลงานนี้ว่า "ไม่ได้เป็นที่สนใจ"


title: โปรมตูอาเรียม อีโคนัม อินสิกนีโอรัม

text: หนังสือนี้มีภาพพิมพ์แกะไม้ประมาณ 950 รูป โดยภาพแรกนั้นคือภาพของอาดัมและอีฟ.


title: ช่องแคบบริสตอล

text: ช่องแคบบริสตอล (, ) เป็นช่องแคบขนาดใหญ่ในเกาะบริเตนใหญ่ที่อยู่ระหว่างเดวอนกับซัมเมอร์เซตในเซาท์เวลส์ และเชื่อมระหว่างปากแม่น้ำเซเวิร์นกับมหาสมุทรแอตแลนติกตอนเหนือ


บารอนเนสกอซตา ฟอน เดม บุสส์เช-เฮดเดนฮัวเซน () เกิดเมื่อวันที่ 26 มกราคม 2445 เป็นธิดาของบารอนจอร์จ ฟอน เดม บุสส์เช-เฮดเดนฮัวเซน และ บารอนเนสกาเบียลลา ฟอน เดม บุสส์เช-เฮดเดนฮัวเซน ตระกูลของเธอนั้น เป็น 1 ในสาขาราชวงศ์บุสส์เช พ่อของเธอรับราชการทหาร ทั้งนี้เธอเป็นญาติในโดโรเทีย ซอลเวียติ พระชายาใน เจ้าชายวิลเฮล์มแห่งปรัสเซีย (2449-2483)


title: บารอนเนสกอซตา ฟอน เดม บุสส์เช-เฮดเดนฮัวเซน

text: เธอแต่งงานกับ เคลาส์ เฟลิกซ์ ฟอน อัมส์เบิร์ก เมื่อวันที่ 4 กันยายน 2467 โดยมีบุตรดังนี้


text: ในปี 2471 เธอได้ย้ายไปพำนัก ณ ดินแดนแทนกันยีกา หรือ แทนซาเนีย ในปัจจุบัน ซึ่งหลบหนีจากเหตุสงครามโลกครั้งที่สอง โดยสามีของเธอนั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศในปี 2490


text: บารอนเนสกอซตา ฟอน เดม บุสส์เช-เฮดเดนฮัวเซน เสียชีวิตลงเมื่อวันที่ 13 มิถุนายน 2539 สิริอายุรวม 94 ปี


title: การล้อมมะละกา (พ.ศ. 2149)

text: การล้อมมะละกา ใน พ.ศ. 2149 เป็นการสู้รบทางทหารที่เกิดขึ้นระหว่างทหารชาวดัตช์ที่นำโดย Cornelis Matelief กับผู้บัญชาการทหารโปรตุเกส André Furtado de Mendonça ใน A Famosa, รัฐมะละกา


title: การล้อมมะละกา (พ.ศ. 2149)

text: กลุ่มเล็ก ๆ ของกองทัพโปรตุเกสสามารถควบคุมและระงับการโจมตีของชาวดัตช์ในเมืองนี้ได้จนถึงกองกำลังช่วยเหลือที่นำโดย Martim Afonso de Castro ได้มาถึง ซึ่งทำให้ชาวดัตช์หยุดล้อมและถอยทัพ หลังจากการสู้รบครั้งนี้ชาวดัตช์ก็แพ้โปรตุเกสอีกครั้งในการรบแห่งเคป Cape Rachado


title: Dalhunden

text: Dalhunden เป็นเทศบาลในจังหวัดบา-แร็ง, แคว้นกร็องแต็สต์, ประเทศฝรั่งเศส ประกอบด้วยประชากร 1,066 คน (ในวันที่ 1 มกราคม 2015) บริเวณหมู่บ้าน Heap เป็นพื้นที่เกษตรกรรมป่าไม้และมีทะเลสาบขนาดเล็กอยู่ มีแม่น้ำไรน์ติดกับตัวเมืองอยู่ทางใต้ และทางด้านตะวันออกเป็นพรมแดนติดกับประเทศเยอรมนี


title: Dalhunden

text: มีสีเงินและมีเกือกม้าสีดำอยู่เหนือดวงจันทร์เสี่ยวที่คว่ำลง


title: ซารีนามารีเยีย โดลโกลรูโคลย่า

text:
ซารีนามารีเยีย โดลโกลรูโคลย่า ( ) (สิ้นพระชนม์ราว ค.ศ. 1580) เป็นมเหสีองค์ที่ 7 ในซาร์อีวานที่ 4 แห่งรัสเซีย ทั้งสองพระองค์อาจจะทรงอภิเษกสมรสกันในปี ค.ศ. 1580 (โดยไม่ได้รับอนุญาตจากทางศาสนจักร)
ตำนานพื้นบ้านของรัสเซียกล่าวว่าซาร์อีวานทรงจับได้ว่าพระนางนอกพระทัยพระองค์ ซาร์อีวานจึงทรงมีรับสั่งให้นำพระนางไปถ่วงนํ้าจนสิ้นพระชนม์ ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีนาวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัย


title: เฮเลน เฮส์

text: เฮเลน เฮส์ บราวน์ (; 10 ตุลาคม ค.ศ. 1900 – 17 มีนาคม ค.ศ. 1993) เป็นนักแสดงชาวอเมริกันที่ประกอบอาชีพการแสดงนานถึง 80 ปี ได้รับการขนานนามว่าเป็น "สุภาพสตรีหมายเลขหนึ่งของโรงละครอเมริกัน" และเป็นหนึ่งในสิบห้าคนที่ได้รับรางวัลจากสี่เวทีสำคัญของวงการฮอลลีวูดอันประกอบไปด้วยรางวัลเอ็มมี, แกรมมี, ออสการ์ และรางวัลโทนี (EGOT) ในปี ค.ศ. 1986 เฮส์ได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ โรนัลด์ เรแกน และได้รับเหรียญศิลปินดีเด่นแห่งชาติจากสหรัฐในปี ค.ศ. 1988


title: เฮเลน เฮส์

text: เฮเลน เฮส์ อะวอดส์ เป็นงานประกาศรางวัลประจำปีที่มอบให้กับโรงละครอเมริกันในวอชิงตัน ดี.ซี. เริ่มมาตั้งแต่ปี ค.ศ. 1984 โดยชื่องานตั้งตามชื่อของเธอเอง ในปี ค.ศ. 1955 โรงละครฟุลตัน บนถนน 46 ในนครนิวยอร์ก ย่านโรงละครบรอดเวย์ ได้เปลี่ยนชื่อเป็นโรงละครเฮเลน เฮส์ เพื่อเป็นเกียรติแก่เธอ เฮส์มีชื่อบนดวงดาวในฮอลลีวูดวอล์กออฟเฟม อยู่ที่ 6220 ฮอลลีวูดบูเลวาร์ด และมีชื่ออยู่ในหอเกียรติยศโรงละครอเมริกัน เธอยังถูกยกย่องให้เป็นหนึ่งในผู้หญิงที่ยิ่งใหญ่ที่สุดของโรงละครแห่งศตวรรษที่ 20


title: ซินโครตรอน

text: ซินโครตรอน (อังกฤษ: Synchrotron) เป็น เครื่องเร่งอนุภาค แบบกลมชนิดหนึ่ง เป็นเครื่องสืบต่อจาก ไซโครตรอน, ในการที่ลำเลียงอนุภาคที่เร่งขึ้นเคลื่อนที่ไปทั่วเส้นทางวงปิดคงที่ มีสนามแม่เหล็ก ซึ่งทำงานในการโค้งงอลำอนุภาคเข้าไปในเส้นทางที่ปิดความเร็วของมันจะเพิ่มขึ้นตามเวลาในระหว่างกระบวนการเร่งความเร็วโดยการเพิ่มพลังงานจลน์ของอนุภาค


title: ซินโครตรอน

text: ซินโครตรอนเป็นหนึ่งในแนวคิดเรื่องแรกของเครื่องเร่งอนุภาคที่สามารถสร้างโครงสร้างขนาดใหญ่ได้เนื่องจากการดัดงอและการเร่งความเร็วของลำแสงสามารถแยกออกเป็นส่วนต่างๆได้ ตัวเร่งอนุภาคที่มีประสิทธิภาพมากที่สุดคือรุ่นซินโครตรอน เครื่องเร่งอนุภาคซินโครตรอนที่ใหญ่ที่สุดยังเป็นเครื่องเร่งอนุภาคที่ใหญ่ที่สุดในโลกอีกด้วย (Large Hadron Colider)


title: ซินโครตรอน

text: แนวคิดเรื่องซินโครตรอนได้ถูกคิดค้นโดย วลาดิเมียร์ เว็คสเลอร์ ในปี ค.ศ.1944. เอ็ดวิน แมคมิลานได้สร้างเครื่องซินโครตรอนอิเล็กตรอนเครื่องแรกในปี ค.ศ.1945 เครื่องซินโครตรอนโปรตอนเครื่องแรกออกแบบโดยเซอร์มาร์คัส โอลิแฟนท์ และสร้างในปี ค.ศ.1952.


title: ซินโครตรอน

text: เครื่องซินโครตรอนชนิดพิเศษหลายชนิดใช้กันในปัจจุบัน:


title: ยุทธการที่วากรัม

text: ยุทธการที่วากรัม เป็นการรบระหว่างจักรวรรดิฝรั่งเศสที่ 1 กับจักรวรรดิออสเตรีย ซึ่งฝรั่งเศสได้รับชัยชนะ จนทำให้เกิดสนธิสัญญาเชินบรุน และเป็นการจบสงครามสหสัมพันธมิตรครั้งที่ห้า ซึ่งทำให้นโปเลียนได้ครอบครองยุโรปกลางอย่างสมบูรณ์ ส่วนสงครามคาบสมุทรนั้นยังคงดำเนินต่อไป


title: ยุทธการที่วากรัม

text: ในยุทธการที่อัสเพิร์น-เอ็สลิง ฌ็อง ลาน แม่ทัพของฝรั่งเศสได้รับบาดเจ็บ ก่อนตาย เขาได้ขอให้นโปเลียนแต่งตั้งนีกอลา อูดีโน ให้รับตำแหน่งต่อจากเขา


title: แพรวา สุธรรมพงษ์

text: แพรวา สุธรรมพงษ์ (เกิด 24 กุมภาพันธ์ พ.ศ. 2544) ชื่อเล่น มิวสิค เป็นไอดอลวง BNK48 ในสังกัดสมาชิกทีมบีทรี (BIII)


title: แพรวา สุธรรมพงษ์

text: เมื่อวันที่ 15 มิถุนายน พ.ศ. 2561 ในงานเลือกตั้งเซ็มบัตสึประจำซิงเกิลที่ 53 ของวง AKB48 แพรวาได้รับเลือกให้อยู่ในอันดับที่ 72 ด้วยคะแนน 20,106 คะแนน


title: แพรวา สุธรรมพงษ์

text: แพรวาเคยศึกษาที่โรงเรียนวัฒนาวิทยาลัย ปัจจุบันออกมาสอบ General Education Development (GED) เทียบเท่าวุฒิการศึกษาระดับมัธยมปลาย


title: แพรวา สุธรรมพงษ์

text: แพรวามีความสนใจและชื่นชอบวงไอดอลญี่ปุ่น AKB48 และ 48 กรุ๊ป จากการที่เธอชื่นชอบอนิเมะ เรื่อง "AKB0048" ที่อ้างอิงถึงกลุ่มไอดอล AKB48 จนทำให้แพรวาได้ก้าวเข้าสู่วงการไอดอลด้วยการเข้าร่วมออดิชันสมาชิกวง BNK48 ซึ่งเป็นวงน้องสาวของ AKB48 ในประเทศไทยเมื่อเดือนกรกฎาคม พ.ศ. 2559 โดยเธอได้รับคัดเลือกให้เป็น 1 ใน 29 คนในสมาชิกรุ่นแรก โดยขณะนั้นแพรวาและสมาชิกทั้งหมดอยู่ในสถานะสมาชิกฝึกหัด ก่อนที่จะเปิดตัวอย่างเป็นทางการอีกครั้งเมื่อวันที่ 2 มิถุนายน พ.ศ. 2560 แพรวาได้รับเลือกให้เป็นเซ็นเตอร์เพลง "อยากจะได้พบเธอ" "ก็ชอบให้รู้ว่าชอบ" และ "วันแรก" ร่วมกับ กานต์ธีรา วัชรทัศนกุล


title: แพรวา สุธรรมพงษ์

text: เมื่อวันที่ 24 ธันวาคม พ.ศ. 2560 แพรวาได้รับการเลื่อนขั้นจากสมาชิกฝึกหัดเป็นสมาชิกสังกัดทีมบีทรี ซึ่งเป็นทีมที่แสดงในโรงละครประจำวง ต่อมาเมื่อวันที่ 15 มิถุนายน พ.ศ. 2561 แพรวาได้ลงเลือกตั้งเซ็มบัตสึในซิงเกิลที่ 53 ของวงพี่สาว AKB48 ซึ่งถือเป็นครั้งแรกที่เปิดโอกาสให้สมาชิกวงใน 48 กรุ๊ป ทั้งหมดได้ลงเลือกตั้งและร่วมทำเพลงกับวงพี่สาว AKB48 ได้ ซึ่งแพรวาได้อยู่ในอันดับที่ 72 ในฐานะ "อัพคัมมิงเกิลส์" และได้ออกเพลง "Hitonatsu no Dekigoto" () ร่วมกับวง AKB48 ในวันที่ 19 กันยายน พ.ศ. 2561 นอกจากนี้แพรวายังได้รับเลือกให้แสดงในฐานะยูนิตพิเศษในเพลง Koisuru Fortune Cookie ฉบับ World Senbatsu ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโกย่า ประเทศญี่ปุ่น


title: แพรวา สุธรรมพงษ์

text: แพรวาได้รับบทแสดงภาพยนตร์เป็นเรื่องแรกในชื่อ "Where We Belong" ของคงเดช จาตุรันต์รัศมี (มีโสฬส สุขุม ทำหน้าที่โปรดิวเซอร์) ได้รับ รางวัลซีเจ เอ็นเตอร์เทนเมนต์ อวอร์ด ซึ่งเป็นเงินสดมูลค่า 10,000 เหรียญสหรัฐ ภายหลังเป็น 1 ใน 29 โครงการภาพยนตร์ซึ่งได้รับคัดเลือกให้เข้าร่วมงาน เอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน 2018 จะนำแสดงร่วมกับ เจนนิษฐ์ โอ่ประเสริฐ เพื่อนสมาชิกร่วมวง


title: แพรวา สุธรรมพงษ์

text: แพรวาเป็นคนที่มีความสามารถพิเศษในการพากย์เสียงอนิเมะต่าง ๆ เธอมีผลงานการพากย์เสียงครั้งแรกในการ์ตูนเรื่อง "เทพจิ๋วฝึกหัด แก๊งป่วนโคโคทามะ" ทางช่อง 3 Family โดยพากย์เสียงเป็น โยสึบะ โคโคโระ ตัวละครหลักของเรื่อง และมีผลงานเพลงประกอบการ์ตูนเรื่องเดียวกันในชื่อ "Kokoro Daisuki Cocottama" () ซึ่งแพรวาได้แสดงในมิวสิกวีดีโอเช่นกัน


title: เดสตินี 2

text: เดสตินี 2 () เป็นวิดีโอเกมออนไลน์แนวยิงมุมมองบุคคลที่หนึ่ง พัฒนาโดย Bungie และจัดจำหน่ายโดยแอกทิวิชัน โดยได้วางจำหน่ายในวันที่ 6 กันยายน ค.ศ. 2017 บนเอกซ์บอกซ์วันกับเพลย์สเตชัน 4 และได้วางจำหน่ายบนไมโครซอฟท์ วินโดวส์ในเดือนต่อมา วิดีโอเกมเป็นภาคต่อของ "เดสตินีภาคแรก" ใน ค.ศ. 2014 และการขยายตัวที่ตามมา วิดีโอเกมนี้ประกอบด้วย "โลกแห่งนิยายวิทยาศาสตร์" วิดีโอเกมมีสภาพแวดล้อม "โลกร่วมกัน" หลายผู้เล่นที่มีองค์ประกอบของเกมเล่นตามบทบาท เช่นเดียวกับรูปแบบเดิมใน "เดสตินี 2" จะแบ่งประเภทเกมระหว่างผู้เล่นกับสภาพแวดล้อม (PvE) และผู้เล่นกับผู้เล่น (PvP) นอกเหนือจากภารกิจปกติแล้ว โหมดผู้เล่นกับสภาพแวดล้อมยังมี "การโจมตี" สามแบบและการโจมตีหกผู้เล่น นอกจากนี้ยังมีโหมดฟรีโรมลาดตระเวณสำหรับแต่ละดาวเคราะห์และมีกิจกรรมสาธารณะรวมทั้งกิจกรรมใหม่ที่ไม่ได้ให้ความสำคัญกับฉบับเดิม กิจกรรมใหม่เหล่านี้ให้ความสำคัญกับการสำรวจดาวเคราะห์และการมีปฏิสัมพันธ์กับตัวละครที่ผู้เล่นไม่ได้ควบคุม ส่วนโหมดผู้เล่นกับผู้เล่นมีโหมดเป้าหมายตามวัตถุประสงค์เช่นเดียวกับโหมด Deathmatch แบบดั้งเดิม


title: การลงประชาทัณฑ์ลอราและแอล. ดี. เนลสัน

text: ลอรา เนลสัน (; ราว ค.ศ. 1876 – 25 พฤษภาคม ค.ศ. 1911) และ แอล. ดี. เนลสัน (; ราว ค.ศ. 1897 – 25 พฤษภาคม ค.ศ. 1911) เป็นแม่ลูกชาวแอฟริกันอเมริกันซึ่งถูกลงประชาทัณฑ์จนเสียชีวิตเมื่อวันที่ 25 พฤษภาคม ค.ศ. 1911 ใกล้โอเคมาห์ (Okemah) ในเทศมณฑลอ็อกฟัสกี (Okfuskee County), โอคลาโฮมา, สหรัฐ


title: การลงประชาทัณฑ์ลอราและแอล. ดี. เนลสัน

text: มีผู้แจ้งความว่า แอล. ดี. ยิงจอร์จ โลนีย์ (George Loney) ผู้ช่วยนายอำเภอ (deputy sheriff) แห่งโอเคมาห์ เสียชีวิตเมื่อวันที่ 2 พฤษภาคม ค.ศ. 1911 ขณะที่โลนีย์และคณะกำลังตรวจค้นไร่ของตระกูลเนลสันเพื่อตามหาวัวที่ถูกขโมยไป แอล. ดี. และลอรา มารดาของเขา จึงถูกตั้งข้อหาฆาตกรรม ลอราต้องคดีไปด้วยเพราะมีผู้กล่าวหาว่า ปืนอยู่ในมือของเธอก่อน เธอและลูกถูกขังไว้ที่เรือนจำเทศมณฑลระหว่างการพิจารณาคดี โดยที่เธอน่าจะกำลังตั้งครรภ์บุตรสาวซึ่งภายหลังได้นามว่า แคร์รี (Carrie) อยู่ด้วย ส่วนออสติน เนลสัน (Austin Nelson) สามีของเธอ รับสารภาพในคดีลักทรัพย์และถูกจองจำอยู่ที่แม็กอะเลสเตอร์ (McAlester) ก่อนแล้ว


title: การลงประชาทัณฑ์ลอราและแอล. ดี. เนลสัน

text: ในคืนรอยต่อของวันที่ 24 และ 25 พฤษภาคม ค.ศ. 1911 กลุ่มคนผิวขาวราว 12–40 คน ซึ่งรวมถึงชาร์ลีย์ กัทรี (Charley Guthrie) บิดาของวูดดี กัทรี (Woody Guthrie) นักร้องเพลงโฟล์ก บุกเข้าชิงตัวลอราและบุตรออกมาจากเรือนจำ สำนักข่าวแอสโซซิเอเตดเพรส (Associated Press) รายงานว่า ในเหตุการณ์นั้น ลอราถูกข่มขืนกระทำชำเรา จากนั้น เธอและบุตรถูกจับแขวนลงจากสะพานทางรถไฟข้ามแม่น้ำแคนาดาเหนือ (North Canadian River) จนถึงแก่ความตาย


title: การลงประชาทัณฑ์ลอราและแอล. ดี. เนลสัน

text: เช้ารุ่งขึ้น ผู้คนมามุงดูศพของทั้งสองที่สะพาน จอร์จ เฮนรี ฟาร์นัม (George Henry Farnum) เจ้าของร้านถ่ายรูปแห่งเดียวในโอเคมาห์ ถ่ายภาพศพแบบใกล้ชิดและถ่ายภาพคนมุงดูเอาไว้ แล้วทำเป็นไปรษณียบัตรแจกจ่ายดังที่นิยมทำกันในสมัยนั้น ตุลาการท้องถิ่นเรียกประชุมคณะลูกขุนใหญ่ (grand jury) เพื่อไต่สวนเหตุการณ์ แต่ก็ไม่สามารถหาตัวผู้กระทำมาลงโทษได้ ในบรรดาภาพถ่ายสตรีผิวดำที่ถูกลงประชาทัณฑ์ ภาพศพลอราดังกล่าวเป็นภาพชุดเดียวที่เหลือรอดมาถึงปัจจุบัน


title: การลงประชาทัณฑ์ลอราและแอล. ดี. เนลสัน

text: การลงประชาทัณฑ์เป็นปรากฏการณ์สาธารณะที่ชวนตื่นกลัวและเกิดขึ้นไม่บ่อย เอมี ลูอีส วูด (Amy Louise Wood) นักประวัติศาสตร์ เขียนไว้ว่า


title: การลงประชาทัณฑ์ลอราและแอล. ดี. เนลสัน

text: การลงประชาทัณฑ์อาจได้แก่การจับคนขึ้นแขวน ผู้กระทำอาจเป็นคนกลุ่มเล็ก ๆ ในเวลากลางคืน หรืออาจกระทำต่อหน้ามหาชนในเวลากลางวัน อย่างหลังนี้เรียกว่า การลงประชาทัณฑ์ให้ชม (spectacle lynching) ผู้เข้าชมการลงประชาทัณฑ์อาจเป็นทุกคนในชุมชนนั้น ๆ บางทีหนังสือพิมพ์ก็ลงข่าวล่วงหน้า และมีรถไฟเที่ยวพิเศษเพื่อนำคนในพื้นที่ห่างไกลมาดูการลงประชาทัณฑ์ ตัวอย่างเช่น ในการลงประชาทัณฑ์เจสซี วอชิงตัน (Jesse Washington) ที่เท็กซัสเมื่อ ค.ศ. 1916 มีผู้มาชมถึง 10,000 คน รวมถึงนายกเทศมนตรีและผู้บัญชาการตำรวจท้องถิ่น


title: การลงประชาทัณฑ์ลอราและแอล. ดี. เนลสัน

text: นอกเหนือจากการจับแขวนแล้ว ผู้เคราะห์ร้ายอาจยังถูกทรมานก่อนเผาทั้งเป็น บางทีก็แยกชิ้นส่วนศพออกขายเป็นของที่ระลึก


title: การลงประชาทัณฑ์ลอราและแอล. ดี. เนลสัน

text: ผู้กระทำเป็นได้ทั้งคนผิวขาวและคนผิวดำ แต่สารทางการเมือง กล่าวคือ การส่งเสริมความเป็นใหญ่ของคนผิวขาว และการลดอำนาจของคนผิวดำ ก็เป็นปัจจัยสำคัญอันหนึ่ง นอกจากนี้ การลงประชาทัณฑ์ที่ไม่ครึกโครมก็ยังมีผู้คอยบันทึกภาพออกทำเป็นไปรษณียบัตร


title: การลงประชาทัณฑ์ลอราและแอล. ดี. เนลสัน

text: สถาบันทัสกีจี (Tuskegee) ระบุว่า ตามบันทึกในช่วง ค.ศ. 1882–1964 แล้ว มีผู้ถูกลงประชาทัณฑ์ในสหรัฐ 4,745 คน ในจำนวนนี้ 3,446 คน (คิดเป็นร้อยละ 72.7) เป็นคนผิวดำ


title: การลงประชาทัณฑ์ลอราและแอล. ดี. เนลสัน

text: ผู้ว่าการโอคลาโฮมากล่าวใน ค.ศ. 1892 ว่า ประชากรในดินแดนโอคลาโฮมา "ราวร้อยละ 85 เป็นคนผิวขาว, ร้อยละ 10 เป็นคนผิวสี, และร้อยละ 5 เป็นอินเดียน" ครั้น ค.ศ. 1907 ท้องที่จึงได้ยกฐานะขึ้นเป็นรัฐ โดยมีธรรมนูญการปกครองที่ยอมรับการแบ่งแยกทางเชื้อชาติ ซึ่งเรียกกันว่า กฎหมายจิมโครว (Jim Crow laws)


title: การลงประชาทัณฑ์ลอราและแอล. ดี. เนลสัน

text: ใน ค.ศ. 1911 มีสถิติว่า โรงเรียนประจำรัฐมีนักเรียนผิวขาว 555 คน และผิวดำ 1 คน


title: การลงประชาทัณฑ์ลอราและแอล. ดี. เนลสัน

text: ช่วง ค.ศ. 1885–1930 มีบันทึกว่า เกิดการลงประชาทัณฑ์ 147 ครั้งในโอคลาโฮมา ครั้นมีการแบ่งแยกเชื้อชาติใน ค.ศ. 1907 ผู้เคราะห์ร้ายส่วนใหญ่เป็นคนผิวขาวซึ่งลักขโมยสัตว์หรือลักเล็กขโมยน้อย และในภาพรวมแล้ว ผู้เคราะห์ร้ายเป็นคนผิวขาว 77 คน, คนผิวดำ 50 คน, อเมริกันอินเดียน 14 คน, ไม่ทราบข้อมูล 5 คน, และคนจีน 1 คน


title: การลงประชาทัณฑ์ลอราและแอล. ดี. เนลสัน

text: ในเหตุการณ์ 4 ครั้งช่วง ค.ศ. 1851–1946 ผู้เคราะห์ร้ายเป็นหญิง 5 คน ผิวดำ 2 คน, ผิวขาว 2 คน, อีก 1 คนเป็นคนลักษณะอื่น


title: การลงประชาทัณฑ์ลอราและแอล. ดี. เนลสัน

text: ครอบครัวเนลสันอาศัยอยู่ ณ ไร่แห่งหนึ่งซึ่งห่างจากแพเดิน (Paden) เมืองชาวแอฟริกันอเมริกันในโอคลาโอมาไปทางเหนือราว 6 ไมล์


title: การลงประชาทัณฑ์ลอราและแอล. ดี. เนลสัน

text: ออสติน สามีของลอรา เกิดเมื่อ ค.ศ. 1873 ณ เวโค (Waco) ในเท็กซัส ฟราสเซส โจนส์-สนีด (Frances Jones-Sneed) นักประวัติศาสตร์ เขียนไว้ว่า เดฟและโรดา เนลสัน (Dave and Rhoda Nelson) บิดามารดาของออสติน เกิดเป็นทาสอยู่ในจอร์เจีย โดยเดฟทำงานเป็นช่างหล่อในเวโค


title: การลงประชาทัณฑ์ลอราและแอล. ดี. เนลสัน

text: ออสตินสมรสกับลอราใน ค.ศ. 1896 และให้กำเนิดแอล. ดี. ในราวปีถัดมา เมื่อถูกลงประชาทัณฑ์แล้ว แอล. ดี. มักได้รับการเรียกขานว่า แอล. ดับเบิลยู. (L. W.) หรือลอว์เรนซ์ (Lawrence)


title: การลงประชาทัณฑ์ลอราและแอล. ดี. เนลสัน

text: ครอบครัวเนลสันย้ายมาอยู่เทศมณฑลพอตโทวาโทมี (Pottawatomie County) ในโอคลาโฮมาเมื่อ ค.ศ. 1900 นักประวัติศาสตร์โจนส์-สนีด ระบุว่า สำมะโนประชากรประจำ ค.ศ. 1910 บันทึกว่า ลอรากับออสตินมีบุตร 2 คน คือ แอล. ดี. อายุ 13 ปี และแคร์รี อายุ 2 ปี ไม่มีใครรู้เกี่ยวกับชะตากรรมในภายหลังของแคร์รี เธออาจเป็นทารกที่มีผู้เห็นว่า รอดตายจากการลงประชาทัณฑ์ ก็ได้


title: การลงประชาทัณฑ์ลอราและแอล. ดี. เนลสัน

text: "ดิโอเคมาห์เลดเจอร์" ระบุว่า จอร์จ เอช. โลนีย์ (George H. Loney) รองนายอำเภอ อายุ 35 ปีในเวลาเสียชีวิต เขาเคยอยู่ที่แพเดินมาหลายปี และเป็นที่เคารพนับถืออย่างสูงสุด เอกสารฉบับนี้ยังพรรณนาว่า เขาเป็นคนกล้า เคยช่วยจับคนค้าของเถื่อนในแพเดินมาหลายครั้ง จึงได้เป็นข้าราชการจนถึงชั้นรองนายอำเภอ เมื่อเสียชีวิตแล้ว ศพเขาฝังไว้ที่เทศมณฑลลินคอล์น (Lincoln County) ใกล้กับแพเดิน พิธีฝังมีในวันที่ 4 พฤษภาคม ค.ศ. 1911 และหน่วยงานราชการทุกแห่งปิดทำการ 1 ชั่วโมงระหว่างพิธีศพของเขา


title: เคลาส์ เฟลิกซ์ ฟอน อัมส์เบิร์ก

text: เคลาส์ เฟลิกซ์ ฟอน อัมส์เบิร์ก () เกิดเมื่อวันที่ 1 กันยายน 2433 ณ เยอรมนี เป็นบุตรชายของ วิลเฮล์ม ฟอน อัมส์เบิร์ก กับ อิริส ฟอน อัมส์เบิร์ก ในสงครามโลกครั้งที่หนึ่ง เขาเป็นทหารในกองทัพบกจักรวรรดิเยอรมัน โดยเป็นทหารคู่ใจของ นายพลพอล ฟอน เลตโตว์-เวอร์เบก ซึ่งทั้ง 2 ต่างสู้รบที่แอฟริกาตะวันออกของเยอรมนี


title: เคลาส์ เฟลิกซ์ ฟอน อัมส์เบิร์ก

text:
ในปี พ.ศ. 2460 เขาได้ไปทำสวนที่ประเทศแอฟริกาใต้ แต่ประสบความล้มเหลว ในปี 2471 เขาได้ย้ายไปพำนัก ณ ดินแดนแทนกันยีกา หรือ แทนซาเนีย ในปัจจุบัน ซึ่งหลบหนีจากเหตุสงครามโลกครั้งที่สอง โดยเขานั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศในปี 2490
เขาได้แต่งงานกับ บารอนเนสกอซตา ฟอน เดม บุสส์เช-เฮดเดนฮัวเซน เมื่อวันที่ 4 กันยายน 2467 โดยมีบุตรดังนี้


title: เคลาส์ เฟลิกซ์ ฟอน อัมส์เบิร์ก

text: เขาได้เสียชีวิตลงเมื่อวันที่ 19 ธันวาคม 2496 ณ ประเทศเยอรมนีตะวันตก ด้วยอาการหัวใจวาย สิริอายุรวม 63 ปี


title: มหาวิทยาลัยเออเรบรู

text: มหาวิทยาลัยเออเรบรู () เป็นมหาวิทยาลัยของรัฐ ตั้งอยู่ที่เมืองเออเรบรู ประเทศสวีเดน มหาวิทยาลัยเริ่มก่อตั้งเป็นครั้งแรกจากการเริ่มมีการสอนในบางหลักสูตรของมหาวิทยาลัยอุปซอลาที่เมืองเออเรบรูในช่วงปลาย ค.ศ.1960 หลังจากนั้นได้ตั้งเป็นวิทยาลัยเออเรบรูในปี ค.ศ.1977 วิทยาลัยเออเรบรูได้ทำงานร่วมกับสถาบันทางการศึกษาอื่นๆ 3 แห่ง ที่มีอยู่ในเมืองเออเรบรูอยู่ก่อนแล้วคือ วิทยาลัยการศึกษา วิทยาลัยการกีฬา และวิทยาลัยการสังคมสงเคราะห์


title: มหาวิทยาลัยเออเรบรู

text: วิทยาลัยเออเรบรูได้ยกฐานะเป็นมหาวิทยาลัยเออเรบรูโดยรัฐบาลสวีเดนในปี ค.ศ.1999 และได้กลายเป็นมหาวิทยาลัยแห่งที่ 12 ของประเทศสวีเดน


title: มหาวิทยาลัยเออเรบรู

text: วันที่ 30 มีนาคม ค.ศ.2010 มหาวิทยาลัยได้เริ่มก่อตั้งวิทยาลัยแพทยศาสตร์ และทำงานร่วมกับโรงพยาบาลมหาวิทยาลัยเออเรบรูเพื่อใช้ในการฝึกสอนและทำวิจัยของมหาวิทยาลัย และได้กลายเป็นโรงเรียนแพทย์ลำดับที่ 7 ของประเทศสวีเดน


title: มหาวิทยาลัยเออเรบรู

text: ในปี 2018 มหาวิทยาลัยเออเรบรูถูกจัดอยู่ในลำดับที่ 62 ในภาพรวมของกลุ่มมหาวิทยาลัยใหม่ทั่วโลก (Young University Rankings) และหลักสูตรนิติศาสตร์ของมหาวิทยาลัยเป็นหลักสูตรที่มีผู้เลือกมากที่สุดในการสอบคัดเลือกเข้ามหาวิทยาลัยในประเทศสวีเดน


title: มหาวิทยาลัยเออเรบรู

text: มหาวิทยาลัยเออเรบรูมีทั้งหมด 3 วิทยาเขต คือ วิทยาเขตแอล์มบี้ในเมืองเออเรบรูเป็นที่ตั้งของวิทยาลัยวิทยาศาสตร์สุขภาพและวิทยาลัยต่างๆของมหาวิทยาลัย วิทยาเขต USÖ ติดกับโรงพยาบาลมหาวิทยาลัยเออเรบรู (Universitetssjukhus Örebro)เป็นที่ตั้งของวิทยาลัยแพทยศาสตร์ และวิทยาเขตกรีฮิตตันที่เมืองกรีฮิตตัน เป็นที่ตั้งของวิทยาลัยการโรงแรม


title: มหาวิทยาลัยเออเรบรู

text: มหาวิทยาลัยมีหลักสูตรการสอนมากกว่า 85 หลักสูตร มีนักศึกษาเต็มเวลากว่า 17,000 คน นักศึกษาที่ทำวิจัยระดับปริญญาเอก 400 คน ศาสตราจารย์มหาวิทยาลัย 125 คน อาจารย์และนักวิจัย 520 คน เจ้าหน้าที่เต็มเวลากว่า 1400 คน แบ่งเป็น 3 คณะ 8 วิทยาลัย ได้แก่


title: ลิงค์ในภาษาเดนมาร์กและสวีเดน

text: ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ


title: ลิงค์ในภาษาเดนมาร์กและสวีเดน

text: แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์ (, ) อิตถีลิงค์ (, ) และนปุงสกลิงค์ (, ) เมื่อเวลาผ่านไปอิตถีลิงค์และปุงลิงค์รวมกันเป็นลิงค์ร่วม (, ) ลิงค์ร่วมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ


title: ลิงค์ในภาษาเดนมาร์กและสวีเดน

text: ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์


title: ลิงค์ในภาษาเดนมาร์กและสวีเดน

text: ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำ "-in" ไว้ข้างท้าย, อิตถีลิงค์เติมหน่วยคำ "-æn" และนปุงสกลิงค์เติมหน่วยคำ "-æt" หรือ "-it" ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ "-in" และ "-æn" ผสานกันเป็นหน่วยคำ "-en" จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น "-en" และหน่วยคำแสดงปุงลิงค์สูญเสีย "n" และกลายเป็น "-i" หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น "-en" ในขณะที่หน่วยคำชี้เฉพาะแสดงอิตถีลิงค์สูญเสียตัว "n" และกลายเป็น "-a"


title: ลิงค์ในภาษาเดนมาร์กและสวีเดน

text: เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น


title: เวลีคีกราจดานิน

text: เวลีคีกราจดานิน () เป็นภาพยนตร์แนวชีวประวัติจากสหภาพโซเวียตในปี 1938 กำกับโดย Fridrikh Ermler เป็นภาพยนตร์โซเวียตเรื่องแรกที่ทำขึ้นสำหรับภาพยนตร์ทางโทรทัศน์


title: เวลีคีกราจดานิน

text: ภาพยนตร์จะเล่าชีวประวัติสมมติของเซียร์เกย์ คีรอฟ (ในภาพยนตร์ใช้ตัวละครชื่อซาฮอฟ) ภาพยนตร์เรื่องนี้มีจุดมุ่งหมายเพื่อสนับสนุนอุดมการณ์สำหรับการกวาดล้างใหญ่ และแสดงให้เห็นถึงชีวิตในสหภาพโซเวียตในคริสต์ทศวรรษ 1920 -1930


title: ฮัมดัมซัลตาเนห์ ปาห์ลาวี

text: เจ้าหญิงฮาดัมซัลดีห์ ปาห์ลาวี () ประสูติเมื่อวันที่ 22 กุมภาพันธ์ 2446 ณ กรุงเตหะราน อิหร่าน เป็นพระราชธิดาพระองค์ใหญ่ใน เรซา ชาห์ ปาห์ลาวี กับ มารายัม ซาวากูดไฮ พระวรราชชายาคนแรก โดยพระมารดาของพระองค์นั้นเสียชีวิตไปตั้งแต่พระองค์ทรงมีพระชันษา 1 ขวบ พระองค์ได้เสกมรสกับ ฮาดี อาตาบาเมื่อปี 2468 มีพระบุตรดังนี้


title: ฮัมดัมซัลตาเนห์ ปาห์ลาวี

text: เจ้าหญิงฮาดัมซัลดีห์ ปาห์ลาวี สิ้นพระชนม์ลงเมื่อวันที่ 1 มกราคม 2521 สิริพระชันษา 74 ชันษา


title: แจ็ก บรุกส์แบงก์

text: แจ็ก คริสโตเฟอร์ สแตมป์ บรุกส์แบงก์ (; 3 พฤษภาคม พ.ศ. 2529) เป็นผู้จำหน่วยไวน์และเป็นทูตตราสินค้า () ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2


title: แจ็ก บรุกส์แบงก์

text: แจ็ก บรุกส์แบงก์เกิดเมื่อวันที่ 3 พฤษภาคม พ.ศ. 2529 เป็นบุตรคนโตของจอร์จ เอ็ดเวิร์ด ฮิว บรุกส์แบงก์ ผู้บริหารบริษัทและนักบัญชี กับนิโคลา นิวตัน ภรรยา บิดามารดาเป็นศิษย์เก่าจากวิทยาลัยอีตัน ปัจจุบันใช้ชีวิตไปมาระหว่างลอนดอนกับบอร์โดซึ่งมีชื่อเสียงด้านการผลิตไวน์ บรุกส์แบงก์มีพี่ชายคนหนึ่งชื่อทอมัส ซึ่งเป็นศิษย์เก่าวิทยาลัยอีตันเช่นกัน


title: แจ็ก บรุกส์แบงก์

text: เขาเป็นญาติชั้นที่สามของเจ้าหญิงยูเชนี ด้วยเป็นเป็นลื่อของเซอร์เอ็ดเวิร์ด คลินเทอรอว์ บรุกส์แบงก์ บารอเน็ตที่ 1 แห่งฮีลอไมเนอร์ และทอมัส โค้ก เอิร์ลที่ 2 แห่งเลสเตอร์ ผู้สืบเชื้อสายมาแต่พระเจ้าเอ็ดเวิร์ดที่ 3 แห่งอังกฤษ และพระเจ้าเจมส์ที่ 2 แห่งอังกฤษ มีปู่ทวดคือเซอร์แจ็ก โค้ก เจ้าพนักงาน () เคยถวายงานแก่สมเด็จพระเจ้าจอร์จที่ 6 และสมเด็จพระราชินีนาถเอลิซาเบธที่ 2


title: แจ็ก บรุกส์แบงก์

text: บรุกส์แบงก์สำเร็จการศึกษาจากโรงเรียนสโตว์ในบักกิงแฮมเชอร์ และศึกษาต่อที่มหาวิทยาลัยบริสตอลจนสำเร็จการศึกษา เขาเคยทำงานเป็นผู้จัดการทั่วไปของไนต์คลับของชนชั้นสูงชื่อมาฮิกี () ที่เจ้าชายวิลเลียมและเจ้าชายแฮร์รีเคยเสด็จมาเป็นการส่วนพระองค์บ่อย ๆ ปัจจุบันเขาทำงานเป็นทูตตราสินค้าของเตกีลายี่ห้อกาซามีโกส


title: แจ็ก บรุกส์แบงก์

text: บรุกส์แบงก์หมั้นหมายกับเจ้าหญิงยูเชนีแห่งยอร์กเมื่อวันที่ 22 มกราคม พ.ศ. 2561 หลังทั้งสองคบหากันมาเจ็ดปี จากการแนะนำของสหายระหว่างเล่นสกีในประเทศสวิตเซอร์แลนด์ ซึ่งนายบรุกส์แบงก์ทำงานที่นั่น บรุกส์แบงก์เคยคุกเข่าขอเจ้าหญิงยูเชนีแต่งงานระหว่างท่องเที่ยวในประเทศนิการากัว เดือนเมษายนปีเดียวกันนั้น ทั้งสองย้ายออกจากพระราชวังเซนต์เจมส์ แล้วไปประทับ ณ ตำหนักไอวีภายในพระราชวังเค็นซิงตัน


title: แจ็ก บรุกส์แบงก์

text: พิธีเสกสมรสถูกจัดขึ้น ณ โบสถ์น้อยนักบุญจอร์จภายในปราสาทวินด์เซอร์ในวันที่ 12 ตุลาคม พ.ศ. 2561 หลังพระราชพิธีเขามิได้รับบรรดาศักดิ์ใด ๆ


title: เหตุโจมตีในวิทยาลัยสารพัดช่างเคียร์ช

text: เมื่อวันที่ 17 ตุลาคม พ.ศ. 2561 เกิดเหตุระเบิดและกราดยิงนักศึกษาในโรงอาหารวิทยาลัยสารพัดช่างเคียร์ชที่เมืองเคียร์ชบนคาบสมุทรไครเมีย (ซึ่งถูกรัสเซียยึดครอง) วิทยาลัยแห่งนี้มีนักศึกษาอายุตั้งแต่ 15 ปี ไปจนถึงประมาณ 25 ปี เหตุการณ์นี้ส่งผลให้มีผู้เสียชีวิต 19 คน และผู้บาดเจ็บ 54 คน โดย 12 คนในจำนวนนี้มีอาการสาหัส


title: เหตุโจมตีในวิทยาลัยสารพัดช่างเคียร์ช

text: ผู้ก่อเหตุคือ วลาดิสลัฟ รอสเลียคอฟ นักศึกษาอายุ 18 ปี ซึ่งหลังจากก่อเหตุได้ยิงตัวตาย ผู้รอดชีวิตคนหนึ่งระบุว่า การกราดยิงกินเวลานาน 15 นาที


title: เหตุโจมตีในวิทยาลัยสารพัดช่างเคียร์ช

text: เหตุโจมตีครั้งนี้ได้รับการสอบสวนในฐานะฆาตกรรมหมู่ ไม่ใช่การก่อการร้าย วลาดีมีร์ ปูติน ประธานาธิบดีรัสเซีย บรรยายเหตุการณ์นี้ว่าเป็น "โศกนาฏกรรม" และแสดงความเสียใจกับครอบครัวของเหยื่อในขณะเข้าร่วมการประชุมที่เมืองโซชี


title: รันนามาอารี

text: รันนามาอารี () เป็นปีศาจแห่งท้องทะเลความเชื่อปรัมปราของชาวมัลดีฟส์ ซึ่งมีความเกี่ยวเนื่องกับการเปลี่ยนศาสนาจากพุทธเป็นอิสลาม


title: รันนามาอารี

text: รันนามาอารีเป็นปีศาจแห่งท้องทะเลลึก ชาวบ้านจำต้องสังเวยหญิงพรหมจารีแก่ปีศาจตนนี้ทุกเดือน โดยทุก ๆ วันสุดท้ายของเดือน กษัตริย์จะทรงเลือกสตรีที่สุขภาพอ่อนแอที่สุดในเกาะไปนอนค้างคืนที่วัดเพื่อรอการสังเวย โดยรันนามาอารีจะไปถึงในยามวิกาล ครั้นรุ่งสางหญิงผู้นั้นจะถึงแก่ความตาย และชาวเกาะจะช่วยกันปลงศพหญิงดังกล่าวด้วยการฝัง


title: รันนามาอารี

text: อิบน์ บาตูตา () นักเดินทางชาวโมร็อกโก ผู้เคยเดินทางไปทวีปเอเชีย บันทึกเกี่ยวกับรันนามาอารีไว้ ความว่า


title: รันนามาอารี

text: "รันนามาอารี เป็นผีที่ชาวมัลดีฟส์สมัยก่อนพรั่นพรึง ทุก ๆ เดือนจะมีการบูชายัญหญิงพรหมจารี มิเช่นนั้นชาวบ้านอาจถูกปีศาจตนนี้ออกอาละวาดด้วยความแค้น หญิงสาวชาวเกาะจะถูกกษัตริย์หรือองคมนตรีเลือกสำหรับไปบูชาปีศาจ เบื้องต้นเธอจะถูกขังเดี่ยวในวัดซึ่งตั้งอยู่ชายฝั่งทะเลด้านบูรพาทิศของมาเลช่วงคืนแรกของเดือน ครั้นรุ่งสางครอบครัวจะไปที่วัดเพื่อรับศพของหญิงสาว ชาวมัลดีฟส์เกรงกลัวปีศาจตนนี้มาก จนกระทั่งมีผู้เดินทางชาวมุสลิมคนหนึ่งเดินเข้าไปหาแม่หญิงที่จะถูกสังเวยแก่ปีศาจในวัดแล้วอ่านโองการจากพระคัมภีร์อัลกุรอาน เมื่อเขาอ่านโองการจบ ปีศาจก็หายไป และไม่ปรากฏเรื่องราวทำนองนี้ขึ้นอีก ประชาชนบนเกาะต่างดีใจที่ปีศาจตนนี้หายไป และเชื่อว่าอัลลอฮ์ใหญ่ยิ่งเหนือสิ่งอื่นใด ทั้งหมดจึงเข้ารับอิสลาม"


บารอนเนสเฮ็ดวิกแห่งซิงเออร์ตอฟฟ์-ดรีบวร์ก () เกิดเมื่อวันที่ 22 พฤสจิกายน 2391 เป็นบุตรีคนที่ 3 ของ เคานต์แอนสท์แห่งซิงเออร์ตอฟฟ์-ดรีบวร์ก และ บารอนเนสแคร์โรไลน์แห่งเวนก์ ครอบครัวของเธอนั้นเป็นเศรษฐีระดับนึง เนื่องจากมีที่ดินหลายแห่งในเวสเพเลีย และเป็นเจ้าของปราสาทในเบด ดรีบวร์ก ปู่ของเธอนั้นทำธุรกิจเกี่ยวกับสมุนไพรและเป็นหุ้นส่วนรายใหญ่ในบริษัทผลิตน้ำหอม โดยครอบครัวของเธอนั้นยังมีโรงแรมและสปาอีกหลายแห่งในประเทศปรัสเซีย
เธอสมรสกับ บารอนอัชวินแห่งซิงเออร์ตอฟฟ์-แครม เมื่อวันที่ 24 กันยายน 2412 มีบุตรดังนี้ต่อมาในปั 2424 สามีของเธอได้เพิ่มนามสกุลใหม่เป็น ซิงเออร์ตอฟฟ์-แครม


title: ป๊อบ คำเกษม

text:
ป๊อบ คำเกษม
นักแสดงและพิธีกรและดีเจชาวไทย ชื่อเล่น ป๊อบ เกิดวันที่ 14 กันยายน พ.ศ.2525 จบการศึกษาปริญญาตรี มหาวิทยาลัยอัสสัมชัญ
เริ่มเข้าวงการบันเทิง เคยถ่ายแบบและนิตยสารอื่นๆต่อมาเป็นดีเจ พิธีกร และ นักแสดง ที่มีชื่อเสียงด้านการแสดงอีกด้วย


title: มนุษย์คนแรกบนดวงจันทร์

text: มนุษย์คนแรกบนดวงจันทร์ () เป็นภาพยนตร์ชีวประวัติในปี ค.ศ. 2018 กำกับโดยเดเมียน ชาเซลล์ และเขียนบทโดยจอช ซิงเงอร์ จากหนังสือเรื่อง "" แต่งโดย เจมส์ อาร์. แฮนเซน ภาพยนตร์นำแสดงโดย ไรอัน กอสลิง รับบท นีล อาร์มสตรอง ร่วมด้วย แคลร์ ฟอย, เจสัน คลาร์ก, ไคล์ แชนด์เลอร์, โครีย์ สโตลล์, ซีอะรัน ฮินส์, คริสโตเฟอร์ แอบบอตต์, แพทริก ฟูกิต และลูคัส ฮาส โดยมีเรื่องราวเกี่ยวกับหลังภาระกิจสู่ดวงจันทร์ของอะพอลโล 11 เมื่อปี 1969 ผู้อำนวยสร้างเรื่องนี้คือ สตีเวน สปีลเบิร์ก


title: มอเรเวีย

text: มอเรเวีย () หรือ โมราวา () เป็นดินแดนทางฝั่งตะวันออกของประเทศเช็กเกีย มีพื้นที่ประมาณ 22,000 ตารางกิโลเมตร และมีผู้อยู่อาศัยประมาณ 3 ล้านคน ซึ่งเท่ากับประมาณร้อยละ 30 ของประชากรทั้งหมดในเช็กเกีย โดยสถิติจากปี ค.ศ. 1921 ระบุว่าพื้นที่ทั้งหมดของมอเรเวียซึ่งรวมถึงดินแดนแทรกในไซลีเซียครอบคลุมพื้นที่ 22,623.41 ตารางกิโลเมตร


title: โรคคูรู

text: คูรู เป็นโรคความผิดปกติของเส้นประสาทที่หายาก และไม่สามารถรักษาได้ พบเจอในกลุ่มคนของที่มีถิ่นฐานอยู่ประเทศปาปัวนิวกินี สาเหตุของโรคเกิดจากโปรตีนพรีออน ซึ่งเป็นโปรตีนที่มีคุณสมบัติในการเปลี่ยนโครงสร้างของโปรตีนปกติให้เป็นรูปแบบก่อโรค ก่อให้เกิดอาการสั่นของร่างกาย มีความบกพร่องทางการเคลื่อนไหว และการเสื่อมของระบบประสาท


title: โรคคูรู

text: คูรูเป็นคำที่มีรากศัพท์มาจากภาษาฟอร์ "kuria" หรือ "guria" แปลว่า “สั่น” แสดงให้เห็นถึงอาการสั่น ซึ่งเป็นอาการหลักของโรคนี้ หรือเรียกอีกอย่างว่าโรคหัวเราะ (laughing sickness) ซึ่งแสดงให้เห็นถึงอาการหัวเราะอย่างผิดปกติของผู้ป่วยโรคนี้ สาเหตุหลักของการติดต่อของโรคคูรูในกลุ่มคนฟอร์มาจากการบริโภคเนื้อมนุษย์ เมื่อหนึ่งสมาชิกในครอบครัวเสียชีวิต สมาชิกท่านอื่นจะนำร่างนั้นมาทำอาหาร คนฟอร์เชื่อว่าถ้านำร่างมาบริโภค จะช่วยปลดปล่อยวิญญาณของสมาชิกคนนั้น บ่อยครั้งมารดาและบุตรจะเริ่มบริโภคสมองก่อน ซึ่งเป็นส่วนที่โปรตีนพรีออนจะสะสมมากที่สุด เพราะฉะนั้นโรคนี้จะพบเจอส่วนมากในผู้หญิงและเด็ก


title: โรคคูรู

text: โรคนี้คาดว่าเริ่มจากคนในหมู่บ้านที่มีโรคครอยตส์เฟลดต์-จาค็อบ เมื่อเสียชีวิตลง คนในหมู่บ้านจึงได้นำร่างนั้นมาบริโภคและก่อให้เกิดการแพร่กระจายของโรค


title: โรคคูรู

text: เมื่อทราบถึงข้อเท็จจริงของการแพร่กระจายของโรคนี้ กลุ่มคนฟอร์ได้หยุดบริโภคเนื้อมนุษย์เมื่อ พ.ศ. 2503 ถึงกระนั้นโรคนี้มีระยะการฝักตัวอยู่ระหว่างสิบถึงห้าสิบปี จำนวนผู้เสียชีวิตลดลงอย่างต่อเนื่องจาก 200 ชีวิตต่อปีเมื่อ พ.ศ. 2500 เหลือน้อยกว่าหรือเท่ากับ 1 รายต่อปี ในปี พ.ศ. 2548


title: โรคคูรู

text: คูรูเป็น (transmissible spongiform encephalopathy: TSEs) ที่มีผลกระทบต่อจิตใจและประสาทจนนำไปสู่การเสียชีวิต โรคนี้เกิดขึ้นโดยการสูญเสียการควบคุมของกล้ามเนื้อและความบกพร่องทางการเคลื่อนไหว


title: โรคคูรู

text:
ระยะฟักตัวของโรคคูรูเฉลี่ยเป็นเวลา 10-13 ปี แต่ทว่าระยะฟักตัวที่สั้นที่สุดอาจจะเกิดภายในระยะเวลา 5 ปีและนานที่สุดมากกว่า 50 ปี หลังจากได้รับโรค จากการบันทึก ผู้ที่เป็นโรคคูรูที่มีอายุน้อยที่สุดคือ 12 ปี
เมื่อผ่านระยะฟักตัวแล้ว ผู้ป่วยจะมีอาการของโรคคูรูอยู่โดยเฉลี่ย 12 เดือน และก่อนที่อาการเหล่านี้จะปรากฏ ผู้ป่วยจะรู้สึกมีอาการปวดเมื่อยบริเวณขาและมีอาการปวดหัว โดยความคืบหน้าของอาการจะแบ่งเป็นสามขั้น โดยขั้นแรกผู้ป่วยยังสามารถเดินได้ปกติ ขั้นที่สองผู้ป่วยไม่สามารถเคลื่อนไหวได้ตามปกติ และขั้นที่สามผู้ป่วยที่มีแนวโน้มเสียชีวิตในอนาคตอันใกล้


title: โรคคูรู

text:
โดยขั้นแรก ผู้ป่วยจะเคลื่อนไหวร่างกายและกล้ามเนื้อค่อนข้างลำบาก มีอาการสั่น พูดไม่เป็นความ แต่ทว่าผู้ป่วยยังสามารถเดินได้
ขั้นที่สอง ผู้ป่วยอาการสั่นและปัญหาในการเคลื่อนไหวร่างและกล้ามเนื้อการมากขึ้น จนไม่สามารถเดินได้ นอกจากนี้แล้วผู้ป่วยจะตกอยู่ในภาวะซึมเศร้าแต่หัวเราะแบบควบคุมไม่ได้ ถึงกระนั้นเอ็นกล้ามเนื้อยังทำงานปกติ
ขั้นสุดท้าย อาการของผู้ป่วยจะเพิมมากขึ้น จนกระทั้งไม่สามารถนั่งได้ถ้าไม่มีสิ่งของมารองรับ อาการใหม่จะเพิ่มมาในขระเดียวกัน เช่น การกลืนลำบากทำให้ผู้ป่วยคาดสารอาหาร ภาวะกลั้นปัสสาวะไม่ได้ ไม่ตอบแสนองต่อสิ่งรอบตัวถึงแม้ว่าผู้ป่วยยังมีสติอยู่ ผู้ป่วยจะเสียชีวิตภายในเวลาสามเดือนถึงสองปีหลังจากเริ่มอาการของขั้นนี้ โดยส่วนมากเพราะปอดอักเสบหรือการติดเชื้อ


title: โรคคูรู

text: โรคคูรูพบเจอส่วนมากในกลุ่มคนฟอร์และบุคคลที่แต่งงานกับคนฟอร์ โรคจะถูกส่งต่อโดยการบริโภคเนื้อมนุษย์ คนฟอร์จะนำร่างผู้เสียชีวิตในครอบครัวมาทำอาหารและบริโภคเพื่อเป็นการไว้ทุกข์และแสดงความเคารพให้แก่ผู้เสียชีวิต มารดาและบุตรจะเริ่มบริโภคสมองก่อน ซึ่งเป็นบริเวณที่โปรตีนพรีออนจะสะสมอยู่มากที่สุด มารดาและบุตรในครอบครัวจะมีมากโอกาสในการรับโรคติดต่อมากกว่าบิดาซึ่งบริโภคกล้ามเนื้อเป็นส่วนมาก


title: โรคคูรู

text:
ตัวกลางในการติดต่อของโรคมาจากโปรตีนที่จัดรูปแบบไม่ถูกต้องเรียกว่าโปรตีนพรีออน (Prp) โปรตีนพรีออนสร้างมากจากการทอดรหัสของออกมาจากยีนโปรตีนพรีออน (PRNP) โปรตีนพรีออนมีทั้งหมดสองชนิด แบบปกติ (PrP) และแบบก่อโรค (PrP) ทั้งสองแบบมีจำนวนและชนิดของกรดอะมิโนเหมือนกัน แต่ไอโซฟอร์มของโปรตีนพรีออนแบบก่อโรคนั้นแตกต่างจากแบบปกติที่โครงสร้างโปรตีนขั้นสามและสี่ ไอโซฟอร์มของ PrP จะมีโครงสร้างแผ่นพลีทบีต้าอยู่จำนวนมาก ในขณะที่ PrP จะมีโครงสร้างเกลียวแอลฟา โครงสร้างของ PrP ก่อให้เกิดการรวมตัวของโปรตีนชนิดเดียวกัน ซึ่งทนทานกับการละลายตัวของโปรตีนโดยเอนไซม์ หรือวิธีทางเคมีและกายภาพ ตรงกันข้ามกับโปรตีนพรีออนแบบปกติที่สามารถละลายตัวได้ง่าย
งานวิจัยพบว่า PrP ที่บุคคลนั้นมีหรือได้รับมา มีความสามารถในการเปลี่ยนโครงสารของ PrP ให้เป็นรูปแบบก่อโรคได้ ซึ่งเปลื่ยนโครงสร้างของโปรตีนตัวอื่น ปฏิกิริยาลูกโซ่นี้สามารถให้โปรตีนพรีออนแบบก่อโรคแพร่กระจายได้ จนกระทั้งบุคคลนั้นเป็นโรค


title: โรคคูรู

text:
เมื่อ พ.ศ.2504 นักวิจัยทางการแพทย์ชาวออสเตรเลีย Michael Alpers ได้สำรวจและวิจัยชนเผ่าฟอร์ด้วยกันกับนักมานุษยวิทยา Shirley Lindenbaum
จากการวิจัยทางประวัติศาสตร์ ชี้ให้เห็นว่าการแพร่ระบาดของโรคคูรูอาจจะเกิดขึ้นประมาณช่วง พ.ศ.2443 จากบุคคลที่อาศัยอยู่บริเวณชายแดนของชนเผ่าฟอร์ และมีรูปแบบพัฒนาของโรคครอยตส์เฟลดต์-จาค็อบอยู่พร้อมกัน
อ้างอิงจากรายงานของ Alpers และ Lindenbaum โรคคูรูสามารถแพร่กระจายจากคนสู่คนโดยการบริโภคชิ้นส่วนร่างกายของผู้ป่วย โดยในกลุ่มคนฟอร์จะมีประเพณีนี้โดยการนำร่างผู้เสียชีวิตในครอบครัวมาฝังเป็นเวลาหลายวันจนกระทั่งหนอนจะขึ้นร่างเต็มตัว จากนั้นแล้วสมาชิกในครอบครัวจะนำร่างและหนอนมาทำอาหารและบริโภคเพื่อเป็นการไว้ทุกข์และแสดงความเคารพให้แก่ผู้เสียชีวิต


title: โรคคูรู

text: จากการสังเกตปริมาณการได้รับโรคติดต่อในประชากรของกลุ่มคนฟอร์ โรคคูรูจะพบเจอในผู้หญิงและเด็กแปดถึงเก้าเท่ามากกว่าที่พบเจอในผู้ชาย เนื่องจากผู้ชายคนฟอร์ถือว่าการกินเนื้อมนุษย์จะทำให้ร่างกายอ่อนแอ่ในยามต่อสู้ ในขณะที่ผู้หญิงและเด็กจะกินชิ้นส่วนร่างกายของผู้เสียชีวิต รวมไปถึงสมองซึ่งเป็นส่วนที่โปรตีนพรีออนสะสมอยู่มากที่สุด นอกไปจากนี้แล้วโอกาสอื่นที่ทำให้โรคนั้นพบเจอในผู้หญิงและเด็กมากนั้น อาจจะเป็นเพราะผู้หญิงและเด็กเป็นบุคคลที่ทำความสะอาดร่างกายของผู้เสียชีวิต จึงมีโอกาสที่โปรตีนพรีออนจะเข้าร่างกายตามบาดแผลบนมือได้


title: โรคคูรู

text: ถึงแม้ว่าการย่อยโปรตีนพรีออนจะสามารถก่อให้เกิดโรคได้ โอกาสการติดต่อของโรคจะเกิดขึ้นมากเมื่อเนื้อเยื้อใต้ผิวหนังได้รับโปรตีนพรีออน เนื่องจากการบังคับใช้กฎหมายจากยุคอาณานิคมของออสเตรเลียและความพยายามของนักเผยแผ่ศาสนาคริสต์ในท้องถิ่นเพื่อยกเลิกการกินเนื้อมนุษย์ ผลการวิจัยของ Alpers แสดงให้เห็นว่าโรคคูรูกำลังลดลงในกลุ่มคนฟอร์ในช่วงกลางคริสต์ทศวรรษ 1960 (พ.ศ.2503) ถึงกระนั้นโรคคูรูมีระยะการฟักตัวเฉลี่ยอยู่สิบสี่ปี และมีผู้ป่วยเจ็ดรายที่มีระยะการฟักตัวสี่สิบปีหรือมากกว่า ผู้เสียชีวิตจากโรคคูรูจึงยังไม่หมดไปอีกหลายทศวรรษ ผู้เสียชีวิตรายสุดท้ายของโรคคาดว่าจะเสียชีวิตลงใน พ.ศ.2548 หรือ พ.ศ.2552


title: โรคคูรู

text: เมื่อ พ.ศ.2552 นักวิจัยจากสภาวิจัยทางการแพทย์ของอังกฤษค้นพบว่า รูปแบบและชนิดที่เกิดขึ้นตามธรรมชาติของโปรตีนพรีออนก่อให้เกิดความต้านทานโรคคูรูมากในประชากรของปาปัวนิวกินี การวิจัยซึ่งเริ่มขึ้นเมื่อ พ.ศ.2539 นักวิจัยได้สำรวจและประเมินค่ามากกว่า 3,000 คนจากประชากรจากรอบๆบริเวณอีสเทิร์นไฮแลนด์ที่ได้รับผลกระทบ เพื่อค้นหาโครงสร้างที่แตกต่างของโปรตีนพรีออน G127 นักวิจัยได้ค้นพบว่าโครงสร้างที่แตกต่างโปรตีนพรีออน G127 ในประชากรเกิดจาก missense mutation และมีขอบเขตจำกัดบริเวณที่มีการแพร่ระบาดของโรคคูรูมากที่สุด นอกจากนี้แล้วนักวิจัยเชิ่อว่าโครงสร้างที่แตกต่างโปรตีนพรีออนเกิดขึ้นเมื่อไม่นานมานี้ โดยประมาณสิบชั่วอายุคน


title: โรคคูรู

text:
ศาสตราจารย์ John Collinge ซึ่งเป็นผู้อำนวยการหน่วยการศึกษาโปรตีนพรีออนของ MRC จากมหาวิทยาลัย College London ได้กล่าวไว้ว่า:
การค้นพบนี้สามารถช่วยส่งเริมความรู้ให้แก่นักวิจัยและผู้อื่น พร้อมทั้งพัฒนาวิธีการรักษาโรคที่เกี่ยวข้องกับโปรตีนพรีออน เช่น โรคครอยตส์เฟลดต์-จาค็อบและโรคอัลไซเมอร์


title: โรคคูรู

text: ในตอนแรกคนฟอร์เชื่อว่าโรคคูรูเกิดจากเวทมนต์อาคมที่สามารถติดต่อได้ คนฟอร์เชื่อว่าโรคนี้เกิดจากภูติผีเพราะอาการสั่นและพฤติกรรมที่แปลกประหลาดที่มากับโรคคูรู ในขณะที่เจ้าหน้าที่ลาดตระเวนเชื่อว่าโรคคูรูอาจเป็นโรคที่เกิดจากปัจจัยทางจิต อีกทฤษฎีหนึ่งก็คือโรคคูรูมาจากนกแคสโซแวรี คนฟอร์ใช้วิธีการรักษาโรคนี้โดยให้ผู้ป่วยรับปทานเนื้อหมูและเปลือกไม้ของต้นสน สาเหตุที่แท้จริงของโรคคูรูยังไม่ถูกค้นพบจนกระทั้งแพทย์ชาวอเมริกัน Daniel Carleton Gajdusek ได้ตรวจสอบพฤติกรรมการบริโภคเนื้อมนุษย์และแสดงข้อมูลว่าเป็นสาเหตุของโรคคูรู อย่างไรก็ตามประเพณีการบริโภคเนื้อมนุษย์ไม่ได้ถูกละทิ้งเนื่องจากหลักฐานการเชื่อมโยงของโรคกับประเพณี ถึงแม้ว่าหลักฐานของการเชื่อมโยงนั้นจะยังไม่เพียงพอ แต่เป็นเพราะรัฐบาลออสเตรเลียนั้นเห็นว่าประเพณีกินเนื้อมนุษย์เป็นการกระทำอย่างไร้มนุษยธรรม คนฟอร์จึงได้ละทิ้งประเพณีนี้เมื่อ พ.ศ.2503 เพราะกฎหมายบังคับใช้โดยรัฐบาลออสเตรเลีย ถึงแม้ว่าคนที่ได้รับโรคติดต่อลดลง ผู้ที่อยู่ในการวิจัยทางการแพทย์ยังสามารถที่จะตรวจสอบและค้นคว้าเกี่ยวกับโรคคูรูได้จนนำไปสู่การค้นพบสาเหตุของโรคซึ่งก็คือโปรตีนพรีออน


title: โรคคูรู

text: โรคคูรูได้กล่าวถึงครั้งแรกอย่างเป็นทางการโดยเจ้าหน้าชาวออสเตรเลียที่ลาดตระเวนอยู่เขตภูเขาทางทิศตะวันตกของประเทศปาปัวนิวกินีในช่วงต้นของปี พ.ศ.2493 นอกจากนี้แล้วยังมีการกล่าวถึงโรคนี้แบบไม่เป็นทางการอยู่ในปี พ.ศ. 2453 ในปี พ.ศ. 2494 Arthur Carey เป็นคนแรกที่ใช้ "คูรู" ในการเรียกชื่อโรคนี้ในรายงาน ต่อจากนี้แล้ว Carey ยังได้ระบุลงไปในรายงานว่าประชากรของคนฟอร์ส่วนมากที่ได้รับโรคคูรูเป็นผู้หญิง ต่อมาในปีต่อมาโรคคูรูได้ถูกตรวจสอบโดยเจ้าหน้าที่ลาดตระเวน John McArthur และบันทึกลงเป็นรายงานอยางเป็นทางการ McArthur เชื่อว่าโรคคูรูเป็นโรคปัจจัยทางจิตซึ่งเป็นผลมาจากการใช้ไสยศาสตร์ของคนในภูมิภาคนั้น


title: โรคคูรู

text: โรคฟอร์ได้ถูกกล่าวครั้งแรกในปี พ.ศ. 2495-96 ว่าเกิดขึ้นในกลุ่มคนฟอร์ คน Yate และ คน Usurufa โดยนักมานุษยวิทยา Ronald Berndt และ Catherine Berndt แต่ทว่าโรคฟอร์ยังไม่ระบาดร้ายแรงเท่าใน พ.ศ. 2500 ซึ่งในขณะเดียวกันที่นักไวรัสวิทยา Daniel Carleton Gajdusek และแพทย์ Vincent Zigas ได้เริ่มทำงานวิจัยเกี่ยวกับโรคคูรู โรคคูรูได้ระบาดร้ายแรงมากในภูมิภาคนั้นจนกระทั้งคนฟอร์ได้ไปขอความช่วยเหลือจากรัฐบาลออสเตรีย


title: โรคคูรู

text: แพทย์ชาวอเมริกัน Daniel Carleton Gajdusek ได้ทำงานวิจัยทดลองโรคคูรูกับลิงชิมแปนซีที่สถาบันสุขภาพแห่งชาติ (สหรัฐอเมริกา) โดยมีเป้าหมายในการทำความเข้าใจเกี่ยวกับกลไกของโรคมากขึ้น การทดลองเริ่มจากการนำวัตถุที่ได้รับจากสมองของผู้ป่วยไปยังลิงชิมแปนซี และจึงได้บันทึกพฤติกรรมของสัตว์จนกระทั้งสัตว์นั้นได้เสียชีวิตลงหรือแสดงอาการของโรค ภายในระยะเวลาสองปีลิงชิมแปนซีซึ่งมีชื่อว่าเดซี่ได้เกิดอาการของโรคคูรูขึ้น บ่งบอกว่าโรคคูรูสามารถส่งต่อไปยังบุคคลอื่นด้วยชิ้นส่วนของผู้ติดเชื้อและยังสามารถแพร่กระจายไปยังสิ่งมีชีวิตอื่นได้โดยเฉพาะลิง หลังจากที่ Elisabeth Beck ได้ยืนยันว่าการทดลองนี้ได้อธิบายการแพร่กระจายของโรคคูรูเป็นครั้งแรก Gajdusek จึงได้รับรางวัลโนเบลสาขาสรีรวิทยาหรือการแพทย์


title: โรคคูรู

text: ในช่วงช่วงปลายทศวรรษ 1960 และต้นปี 1970 E. J. Field ได้สำรวจโรคคูรูและเชื่อมโยงโรคนี้กับโรคสเครปีและโรคปลอกประสาทเสื่อมแข็ง นอกจากนี้แล้ว Field ยังได้กล่าวถึงถึงความคล้ายคลึงกันของการตบสนองของเซลล์เกลียต่อโรค เช่น การแพร่กระจายของโรคในผู้ติดเชื้ออาจจะขึ้นอยู่กับการจัดการโครงสร้างของโมเลกุลของผู้ติดเชื้อ นี้เป็นข้อสังเกตแรกๆ ที่นำไปสู่สมมุติฐานเกี่ยวกับโปรตีนพรีออน


title: อีเวร์ตง กงชัลวีส ซาตูร์นีนู

text: อีเวร์ตง กงชัลวีส ซาตูร์นีนู (5 กุมภาพันธ์ ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองหลังให้กับแบงค็อก ยูไนเต็ดในไทยลีก


title: อีเวร์ตง กงชัลวีส ซาตูร์นีนู

text: ในวันที่ 3 มกราคม ค.ศ. 2017 เชียงราย ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากสโมสรลูเวอร์เดนเซ ต่อมาในวันที่ 11 มีนาคม ค.ศ. 2017 อีเวร์ตงทำประตูแรกในลีก นัดที่เชียงรายเปิดบ้านแซงเอาชนะราชนาวี 3–2


title: อีเวร์ตง กงชัลวีส ซาตูร์นีนู

text: ในวันที่ 27 ธันวาคม ค.ศ. 2017 แบงค็อก ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากเชียงราย ยูไนเต็ด เป็นที่เรียบร้อย ต่อมาในวันที่ 7 เมษายน ค.ศ. 2018 อีเวร์ตงทำประตูแรกในลีก นัดที่แบงค็อกบุกไปชนะการท่าเรือที่แพตสเตเดียม 3–0


title: จูดี ฮอลิเดย์

text: จูดี ฮอลิเดย์ (; 21 มิถุนายน ค.ศ. 1921 – 7 มิถุนายน ค.ศ. 1965) เป็นนักแสดง นักแสดงตลก และนักร้องชาวอเมริกัน เธอเริ่มต้นอาชีพด้วยการเป็นส่วนหนึ่งในการแสดงที่ไนต์คลับ ก่อนที่จะได้ทำงานในละครบรอดเวย์และเพลง ความสำเร็จของเธอเริ่มในปี ค.ศ. 1946 เมื่อได้แสดงละครเวทีเรื่อง "บอร์นเยสเตอร์เดย์" ในบทบิลลี ดอว์น ซึ่งนำไปสู่การแสดงในฉบับภาพยนตร์ปี ค.ศ. 1950 การแสดงจากภาพยนตร์เรื่องนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยมและรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก ฮอลิเดย์ปรากฏตัวในภาพยนตร์หลายเรื่องตลอดช่วงทศวรรษที่ 1950 เธอยังได้คำวิจารณ์ที่ดีจากการแสดงในละครเพลงบรอดเวย์ที่ชื่อ "เบลส์อาร์ริงนิง" ซึ่งทำให้เธอชนะรางวัลโทนี สาขานักแสดงหญิงยอดเยี่ยมในด้านละครเพลง และกลับมารับบทเดิมในละครเดิมฉบับภาพยนตร์ ปี ค.ศ. 1960


title: จูดี ฮอลิเดย์

text: จากการสูบบุหรี่อย่างหนัก ฮอลิเดย์เสียชีวิตด้วยโรคมะเร็งเต้านม เมื่อวันที่ 7 มิถุนายน ค.ศ. 1965 สองสัปดาห์ก่อนวันเกิดปีที่ 44 ของเธอ ร่างของเธอถูกฝังอยู่ในสุสานเวสต์เชสเตอร์ฮิลส์ ที่หมู่บ้านเฮสติงส์-ออน-ฮัดสัน ในนครนิวยอร์ก ห้าปีก่อนที่เธอจะเสียชีวิต ฮอลิเดย์ยังมีดวงดาวอยู่บนฮอลลีวูดวอล์กออฟเฟม อยู่ที่ 6901 ฮอลลีวูดบูเลวาร์ด ในลอสแอนเจลิส


title: ภาษาครีโอลเฮติ

text: ภาษาครีโอลเฮติ (; ; ) เป็นภาษาครีโอลที่ได้รับอิทธิพลส่วนใหญ่มาจากภาษาฝรั่งเศส นอกจากนี้ยังได้รับอิทธิพลจากภาษาโปรตุเกส ภาษาสเปน ภาษาอังกฤษ ภาษาตาอีโน และภาษาต่าง ๆ ในแถบแอฟริกาตะวันตกโดยมีผู้พูดประมาณกว่า 10–12ล้านคนทั่วโลก ซึ่งส่วนใหญ่มักเป็นชาวเฮติ


title: ภาษาครีโอลเฮติ

text: ก่อนช่วงปลายคริสต์ศตวรรษที่ 20 ภาษาครีโอลเฮติเป็นภาษาที่มีการใช้กันในวงจำกัด โดยประเด็นเกี่ยวกับการใช้และการเรียนการสอนภาษาครีโอลเฮติซึ่งเป็นภาษาที่ชาวฝรั่งเศสไม่สามารถเข้าใจได้เป็นประเด็นที่มีการโต้เถียงกันมาแล้วตั้งแต่คริสต์ศตวรรษที่ 19 เนื่องจากชาวเฮติบางคนมองว่าภาษาฝรั่งเศสเป็นอิทธิพลของพวกล่าอาณานิคม และชนชั้นสูงในฝรั่งเศสมักดูถูกภาษาครีโอลเฮติว่าเปรียบเสมือนภาษาฝรั่งเศสของคนที่ไร้การศึกษาหรือคนยากจน


title: ภาษาครีโอลเฮติ

text: ภาษาครีโอลเฮติเป็นภาษาที่มีการใช้กันในวงจำกัด การเรียนการสอนในโรงเรียนส่วนใหญ่มักจะใช้ภาษาฝรั่งเศสเป็นหลัก โดยก่อนหน้านี้เมื่อปี พ.ศ. 2521 ก็เคยมีการเสนอให้ใช้ภาษาครีโอลเฮติในการเรียนการสอนในสี่ปีแรกของชั้นประถมศึกษา แต่ก็ไม่ประสบความสำเร็จมากนัก แต่ก็ส่งผลให้มีการใช้ภาษาครีโอลเฮติในวงกว้างขึ้นเล็กน้อย ปัจจุบันรัฐบาลเฮติได้พยายามขยายการใช้ภาษาครีโอลเฮติให้กว้างขึ้น รวมถึงปรับปรุงระบบการเรียนการสอนในโรงเรียนด้วย


title: ฌ็อง-ตอมา อารีกี เดอ กาซานอวา

text: ฌ็อง-ตอมา อารีกี เดอ กาซานอวา () หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (; เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ต


title: ฌ็อง-ตอมา อารีกี เดอ กาซานอวา

text: อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้ อารีกีกลับสู่ฝรั่งเศสและร่วมรบในยุทธการที่มาเรงโก


title: ฌ็อง-ตอมา อารีกี เดอ กาซานอวา

text: เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น


title: ฌ็อง-ตอมา อารีกี เดอ กาซานอวา

text: ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส


title: ฌ็อง-ตอมา อารีกี เดอ กาซานอวา

text: ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด


title: ฌ็อง-ตอมา อารีกี เดอ กาซานอวา

text: ชื่อของเขาปรากฏในประตูชัยกรุงปารีส เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา


title: วังเดร์ ลูอีส ซิลวา ซูซา

text: วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับแบงค็อก ยูไนเต็ดในไทยลีก


title: วังเดร์ ลูอีส ซิลวา ซูซา

text: ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0


title: วังเดร์ ลูอีส ซิลวา ซูซา

text: ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู โดยทุกนัดที่เขาทำประตูได้นั้น ต้นสังกัดของเขาจะได้รับชัยชนะ


title: วรุฒ เมฆมุสิก

text: วรุฒ เมฆมุสิก (; 21 กุมภาพันธ์ พ.ศ. 2535 —) เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับแบงค็อก ยูไนเต็ดในไทยลีก


title: พายุคัมมูริ

text: คัมมูริ (, ) เป็นชื่อในรายชื่อพายุหมุนเขตร้อนในชุดที่ 3 ของมหาสมุทรแปซิฟิกตะวันตกเฉียงเหนือ ส่งโดยประเทศญี่ปุ่น คำว่า "คัมมูริ" ในภาษาญี่ปุ่นเป็นชื่อของกลุ่มดาวมงกุฎเหนือ


title: พายุคัมมูริ

text: พายุคัมมูรินั้นหมายถึง


title: ชาริแบร์ที่ 1

text: ชาริแบต์ที่ 1 () เป็นกษัตริย์เมโรวินเจียนแห่งปารีส พระโอรสคนที่สองของโคลธาร์ที่ 1 กับพระมเหสีคนแรก อินกุนด์ พระเชษฐาของพระองค์ กุนธาร์ สิ้นพระชนม์ก่อนพระบิดา พระองค์ได้รับส่วนแบ่งในการแบ่งราชอาณาจักรของชาวแฟรงก์ที่เกิดขึ้นหลังการสิ้นพระชนม์ของพระบิดาในปี ค.ศ. 561 ทรงได้รับราชอาณาจักรเดิมของชิลเดอแบต์ที่ 1 ที่มีเมือหลวงอยู่ที่ปารีส


title: ชาริแบร์ที่ 1

text: ชาริแบต์แต่งงานกับอินโกเบอร์กาและมีพระโอรสธิดาด้วยกันสี่คน คือชาริแบต์มีอนุภรรยาหลายคน พระองค์มีบุตรสาวสองคนกับเมโรเฟลดา บุตรสาวของช่างทอขนสัตว์ และพี่น้องหญิงของเธอ มาร์โคเวฟา คือ แบร์เทเฟลด (แม่ชีในทัวส์) กับโคลไธด์ (แม่ชีในแซ็งต์ครัวส์, ปัวติเยส์) ชาริแบต์มีบุตรชายหนึ่งคนที่ตายในวัยทารกกับเธอโอโดกิลดา (หรือธูเดอชิลด์) บุตรสาวของคนเลี้ยงวัว


title: ชาริแบร์ที่ 1

text: ชาริแบต์จับพระธิดา แบร์ธา แต่งงานกับพระเจ้าเอเธลเบิร์ต กษัตริย์เพแกนแห่งเคนต์ แบร์ธาพาบิชอปลิวดาด์ติดตัวไปเป็นผู้สารภาพบาปประจำตัว อิทธิพลของแบร์ธาในราชสำนักเคนต์เป็นตัวแปรที่นำไปสู่ความสำเร็จในการปฏิบัติภารกิจของนักบุญออกัสตินแห่งแคนเทอร์บรีในปี ค.ศ. 597 ซึ่งส่งผลให้เกิดการเปลี่ยนศาสนามานับถือศาสนาคริสต์ของผู้ปกครองแองโกลแซ็กซันคนแรก


title: ชาริแบร์ที่ 1

text: ในปี ค.ศ. 556 โคลธาร์ส่งพระโอรสชาริแบต์กับกุนแธรม (พระโอรสคนสุดท้อง) ไปต่อสู้กับพระมารดาเลี้ยง ชุนนา และพระอนุชาเลี้ยง ชราม ที่กำลังก่อการปฏิวัติ ระหว่างดำเนินการเจรจา ชรามซ่อนตัวอยู่ในเทือกเขาดำในลิมูแซ็ง เมื่อการเจรจาล้มเหลว สองกองทัพเตรียมที่จะทำสงครามกัน ทว่าพายุฝนฟ้าคะนองยับยั้งการสู้รบไว้ และชรามส่งจดหมายปลอมไปหาพระเชษฐาทั้งสอง ซึ่งเขาได้แจ้งข่าวลวงว่าพระบิดา (โคลธาร์) สิ้นพระชนม์แล้ว ชาริแบต์กับกุนแธรมรีบกลับไปเบอร์กันดีทันทีเพื่อรักษาตำแหน่งของตนเอง


title: ชาริแบร์ที่ 1

text: หลังโคลธาร์สิ้นพระชนม์จริงๆ ในปี ค.ศ. 561 ราชอาณาจักรแฟรงก์ถูกแบ่งให้กับพระโอรสตามสัณฐานแบบใหม่ พระโอรสแต่ละคนปกครองอาณาจักรต่างๆ โดยไม่จำเป็นที่จะต้องมีความเชื่อมต่อกันทางภูมิศาสตร์ แต่อาจเป็นสองแคว้นที่ไม่ได้อยู่ติดกัน ราชอาณาจักรของแต่ละคนถูกตั้งชื่อตามเมืองที่พวกเขาใช้เป็นศูนย์กลางการปกครอง ชาริแบต์ได้รับนุสเตรีย (แคว้นระหว่างแม่น้ำซอมม์กับแม่น้ำลัวร์) อากีแตนกับโนเวมโปปุลานาที่มีปารีสเป็นเมืองหลวง เมืองสำคัญอื่นๆ ของพระองค์ ได้แก่ รูอ็อง, ทัวส์, ปัวติเยส์, ลิโมฌ, บอร์โดซ์, ตูลูส, กาฮอส์ และอัลบิ กุนแธรมได้เบอร์กันดี ซิเกอแบต์ได้ออสตราเชีย (ที่มีแร็งส์อยู่ด้วย) โดยมีเมืองหลวงอยู่ที่เม็ตซ์ ส่วนพระอนุชาคนสุดท้อง ชิลเปริคได้อาณาจักรขนาดเล็กที่มีซวยส์ซงส์เป็นเมืองหลวง


title: ชาริแบร์ที่ 1

text: แม้ชาริแบต์จะเชี่ยชาญและมีความรู้ด้านกฎหมาย แต่เกรกอรีแห่งทัวส์พบว่าพระองค์คือหนึ่งในกษัตริย์ที่เสเพลที่สุดในยุคเมโรวินเจียนช่วงต้น พระองค์มีพระมเหสีพร้อมกันสี่คน สองในสี่เป็นพี่น้องกัน อันเป็นผลทำให้พระองค์ถูกเจอร์มานุสตัดขาดออกจากศาสนา ซึ่งนับเป็นครั้งแรกที่มีการตัดขาดกษัตริย์เมโรวันเจียนออกจากศาสนา ผลคือพระองค์ถูกฝังอย่างไร้ความสง่างามที่บลาเวียคาสเตลลุม ฐานที่มั่นในตรักตาคุสอาร์โมริกานิ เมื่อพระองค์สิ้นพระชนม์ พี่น้องชายของพระองค์แบ่งราชอาณาจักรกัน ตอนแรกตกลงกันว่าจะครองปารีสร่วมกัน พระราชินีของพระองค์ที่ยังมีชีวิตอยู่ (นอกเหนือจากสี่คนดังกล่าว) ธูเดอชิลด์ ขอแต่งงานกับกุนแธรม แต่สภาที่ประชุมกันที่ปารีสในปี ค.ศ. 557 จะตีตราการแต่งงานว่าไม่เป็นไปตมามกฎหมายเนื่องจจากเป็นการร่วมประเวณีของญาติที่มีสายเลือดใกล้ชิดกัน กุนแธรมจึงตัดสินใจหาบ้านที่ปลอดภัยกว่าเดิมให้เธอ อย่างไม่เต็มใจ ในสำนัีที่อาร์ลส์


title: ไซรัส อาตาบา

text: ไซรัส อาตาบา () เกิดเมื่อวันที่ 6 กันยายน 2472 ณ กรุงเตหะราน ประเทศอิหร่าน เป็นพระโอรสคนรองใน เจ้าหญิงฮาดัมซัลดีห์ ปาห์ลาวี กับ ฮาดี อาตาบา เขาเป็นพระราชนัดดาใน พระเจ้าชาห์ เรซา ปาห์ลาวี ซึ่งในช่วงสงครามโลกครั้งที่หนึ่ง เขาได้ศึกษาคณะวรรณคดีเยอรมันในมหาวิทยาลัยมิวนิก ก่อนจะกลายเป็นนักกวีและมักแปลหนังสือเยอรมันเป็นภาษาเปอร์เซีย


title: ไซรัส อาตาบา

text: ไซรัส ใช้ชีวิตในประเทศเยอรมนี ก่อนจะเสียชีวิตลงเมื่อวันที่ 26 มกราคม 2539 สิริอายุรวม 66 ปี


title: ขบวนการวิกิมีเดีย

text: ขบวนการวิกิมีเดีย () หรือ วิกิมีเดีย เป็นชุมชนทั่วโลกของผู้ร่วมให้การสนับสนุนโครงการมูลนิธิวิกิมีเดีย การเคลื่อนไหวเกิดขึ้นจากชุมชนของวิกิพีเดีย และได้ขยายไปสู่โครงการวิกิมีเดียอื่น ๆ รวมทั้งโครงการสามัญอย่างวิกิมีเดียคอมมอนส์และวิกิสนเทศ รวมทั้งอาสาพัฒนาซอฟต์แวร์ที่มีส่วนช่วยในมีเดียวิกิ อาสาสมัครเหล่านี้ได้รับการสนับสนุนโดยองค์กรต่าง ๆ ทั่วโลก รวมถึงมูลนิธิวิกิมีเดีย, คณะที่เกี่ยวข้อง, องค์กรเฉพาะกิจ และกลุ่มผู้ใช้


title: ขบวนการวิกิมีเดีย

text: ชื่อ "วิกิมีเดีย" เป็นผสมคำ ของวิกิและมีเดีย ซึ่งได้รับการบัญญัติโดยนักเขียนชาวอเมริกันชื่อเชลดอน แรมพ์ตัน ในโพสต์ในรายชื่อผู้รับจดหมายภาษาอังกฤษในเดือนมีนาคม ค.ศ. 2003 สามเดือนหลังจากที่วิกิพจนานุกรมกลายเป็นโครงการฐานวิกิที่สองที่จัดโดยแพลตฟอร์มของจิมมี เวลส์ และสามเดือนก่อนมูลนิธิวิกิมีเดียได้รับการประกาศและรวมเข้าด้วยกัน ซึ่ง "วิกิมีเดีย" ยังอาจหมายถึงโครงการวิกิมีเดียเช่นกัน


title: ขบวนการวิกิมีเดีย

text: ชุมชนวิกิพีเดียเป็นชุมชนของผู้มีส่วนร่วมในสารานุกรมออนไลน์วิกิพีเดีย ประกอบด้วยผู้แก้ไข (หรือผู้ร่วมให้ข้อมูล) และผู้ดูแลระบบที่รู้จักในฐานะแอดมิน ส่วนคณะอนุญาโตตุลาการเป็นคณะกรรมการของผู้แก้ไขที่รับผิดชอบในการดำเนินการเรื่องอนุญาโตตุลาการเพื่อแก้ไขปัญหาข้อพิพาทสำคัญระหว่างผู้แก้ไขสารานุกรม คณะกรรมการมีอำนาจบังคับใช้บทลงโทษที่มีผลผูกพัน และกำหนดว่าผู้ใช้ใดสามารถเข้าถึงสิทธิพิเศษ


title: ขบวนการวิกิมีเดีย

text: โครงการวิกิมีเดียรวมถึง:


title: ขบวนการวิกิมีเดีย

text: มูลนิธิวิกิมีเดีย (WMF) เป็นองค์กรการกุศลไม่แสวงผลกำไรสัญชาติอเมริกัน โดยมีสำนักงานใหญ่ตั้งอยู่ที่ซานฟรานซิสโก รัฐแคลิฟอร์เนีย เป็นเจ้าของชื่อโดเมน และดำเนินการเว็บไซต์ของขบวนการเป็นส่วนใหญ่ เช่น วิกิพีเดีย ซึ่งเป็นโครงการสารานุกรมอินเทอร์เน็ต รวมทั้งวิกิมีเดียคอมมอนส์


title: ขบวนการวิกิมีเดีย

text: มูลนิธิวิกิมีเดียได้รับการก่อตั้งขึ้นในปี ค.ศ. 2003 โดยจิมมี เวลส์ อันเป็นการหาทุนให้วิกิพีเดียและโครงการพี่น้องผ่านวิธีการที่ไม่แสวงหากำไร วัตถุประสงค์ของมูลนิธิคือ "... เพื่อให้อำนาจและดึงดูดผู้คนทั่วโลกในการรวบรวมและพัฒนาเนื้อหาการศึกษาภายใต้สัญญาอนุญาตเสรีหรือในโดเมนสาธารณะ และเผยแพร่อย่างมีประสิทธิภาพทั่วโลก"


title: ขบวนการวิกิมีเดีย

text: ตามงบการเงินปี ค.ศ. 2015 ของมูลนิธิวิกิมีเดีย ในปี ค.ศ. 2015 มูลนิธิวิกิมีเดียมีงบประมาณ 72 ล้านดอลลาร์สหรัฐ โดยมีค่าใช้จ่าย 52 ล้านดอลลาร์สหรัฐในการดำเนินงานดังกล่าว และเพิ่มทุนสำรองไว้ที่ 82 ล้านดอลลาร์สหรัฐ มูลนิธิวิกิมีเดียได้รับทุนสนับสนุนเป็นจำนวนมากโดยการบริจาค โดยมีการบริจาคเฉลี่ยอยู่ที่ 15 ดอลลาร์


title: ขบวนการวิกิมีเดีย

text: คณะเป็นองค์กรที่สนับสนุนโครงการวิกิมีเดียในพื้นที่ทางภูมิศาสตร์ที่ระบุ ซึ่งเป็นประเทศส่วนใหญ่ โดยมี 41 คณะ


title: ขบวนการวิกิมีเดีย

text: วิกิมีเดียเยอรมนี (WMDE) เป็นคณะที่ใหญ่ที่สุด โดยมีงบประมาณรวมทั้งสิ้น 20 ล้านยูโร วิกิมีเดียเยอรมนีจัดสรรประมาณ 1 ล้านยูโรเพื่อสนับสนุนนิติบุคคลที่รับผิดชอบสำหรับแจกจ่ายเงินบริจาค และ 4 ล้านยูโรสำหรับการโอนสู่มูลนิธิวิกิมีเดีย


title: ขบวนการวิกิมีเดีย

text: เพื่อให้มีกระบวนการเดียวกัน ทุกคณะจะทำตามขั้นตอนเดียวกันและของบประมาณรายปีที่คณะกรรมการแจกจ่ายกองทุน มูลนิธิเป็นเจ้าของโดเมนอินเทอร์เน็ตของหน้าโครงการได้ทำการขอส่วนแบ่งจากการบริจาคผ่านทางเว็บไซต์ในประเทศ (เช่น เยอรมนี, สวิตเซอร์แลนด์) หรือจ่ายในคณะหนึ่ง (หรือคณะอื่น ๆ) ตามที่ตกลงกันไว้ รวมมูลค่าต่ำกว่า 4 ล้านดอลลาร์สหรัฐผ่านทางนี้สู่คณะและองค์กรเฉพาะกิจ โดยฐานตามกฎหมายคือ "ข้อตกลงคณะ" กับมูลนิธิ


title: ขบวนการวิกิมีเดีย

text: องค์กรเฉพาะกิจก่อตั้งขึ้นเพื่อสนับสนุนโครงการวิกิมีเดียในขอบเขตสำคัญ ซึ่งเป็นองค์กรหนึ่งดังกล่าว


title: ขบวนการวิกิมีเดีย

text: กลุ่มผู้ใช้มีข้อกำหนดที่ไม่เป็นทางการมากกว่าคณะและองค์กรเฉพาะกิจ พวกเขาสนับสนุนและส่งเสริมโครงการวิกิมีเดียภายในประเทศหรือในรูปแบบ, หัวเรื่อง, ประเด็น หรือปัญหาที่เฉพาะเจาะจง ในช่วงต้นปี ค.ศ. 2016 มีกลุ่มผู้ใช้ 55 กลุ่ม เมื่อได้รับการยอมรับจากคณะกรรมการสังกัดแล้ว พวกเขาจะเข้าสู่ "ข้อตกลงและแนวทางปฏิบัติของกลุ่มผู้ใช้" ร่วมกับมูลนิธิ


title: ทริป.คอม

text: Trip.com เว็บไซต์การจองการท่องเที่ยวออนไลน์ เปิดตัวเป็นครั้งแรกในปลายปี 2560 ให้บริการผ่านทางเว็บไซต์และแอปพลิเคชันมือถือทั้งในระบบปฏิบัติการแอนดรอยด์และ iOS โดย Ctrip.com International, Ltd. (Nasdaq: CTRP) บริษัทผู้นำด้านการจองการท่องเที่ยวออนไลน์ที่ใหญ่เป็นอันดับ 2 ของโลก และยังเป็นบริษัทแม่ของ Skyscanner ได้เข้าซื้อโดเมน Trip.com ในปี 2560 เพื่อขยายบริการให้เข้าถึงกลุ่มลูกค้าในตลาดนานาชาติ


title: ทริป.คอม

text: Trip.com ให้บริการการจองเที่ยวบิน โรงแรม และตั๋วรถไฟออนไลน์ โดยจากข้อมูลบนเว็บไซต์ ผู้ใช้สามารถจองโรงแรมและที่พักได้มากกว่า 1,200,000 แห่ง เที่ยวบินสู่เมืองท่องเที่ยวยอดนิยมทั่วโลกกว่า 5,000 เมือง และตั๋วรถไฟใน 5 ประเทศ ได้แก่ สหราชอาณาจักร, เยอรมนี, เกาหลีใต้, จีนไต้หวัน และจีน


title: ทริป.คอม

text: Trip.com ยังมีบริการสนับสนุนลูกค้ามากกว่า 14 ภาษา ได้แก่ ภาษาอังกฤษ, จีนแบบดั้งเดิม, ญี่ปุ่น, เกาหลี, รัสเซีย, เยอรมัน, ฝรั่งเศส, สเปน, อินโดนีเซีย, มาเลย์ และไทย พร้อมด้วยเว็บไซต์ภาษาอังกฤษแบบออสเตรเลีย สิงคโปร์ และฮ่องกง นอกจากนั้น เรายังเปิดให้บริการเพิ่มอีก 2 ภาษาคือ เวียดนามและฟิลิปปินส์ ผ่านทางแอปพลิเคชันมือถือ


title: ทริป.คอม

text: พฤศจิกายน 2560 – Trip.com เปิดให้บริการอย่างไม่เป็นทางการ


title: ทริป.คอม

text: มกราคม 2561 – Trip.com เปิดให้บริการอย่างเป็นทางการ


title: ทริป.คอม

text: กุมภาพันธ์ 2561 – Trip.com เปิดให้บริการซื้อตั๋วรถไฟในประเทศเกาหลีใต้ ถือเป็นบริษัทด้านการจองการท่องเที่ยวออนไลน์รายแรกที่เปิดบริการขายตั๋วรถไฟ Korail ออนไลน์


title: ทริป.คอม

text: มีนาคม 2561 – Trip.com เปิดให้บริการรถเช่าผ่านเว็บไซต์ภาษาอังกฤษ โดยผู้ใช้สามารถจองบริการรถเช่าได้ใน 6,000 เมืองทั่วโลก


title: ทริป.คอม

text: มิถุนายน 2561 – Trip.com เปิดให้บริการรับส่งสนามบินผ่านเว็บไซต์ภาษาอังกฤษ รวมถึงฮ่องกง โดยในปัจจุบันให้บริการมากกว่า 200 เมืองใน 55 ประเทศ


title: ทริป.คอม

text: ในปี 2560 Ctrip ได้เข้าซื้อโดเมน Trip.com (เดิมชื่อ Gogobot) และยังเปิดให้บริการอย่างต่อเนื่อง โดยในปัจจุบันได้ใช้ชื่อ Trip by Skyscanner


title: สถาพร แดงสี

text: สถาพร แดงสี (; 13 พฤษภาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับแบงค็อก ยูไนเต็ดในไทยลีก


title: สถาพร แดงสี

text: ในวันที่ 14 กรกฎาคม 2559 การท่าเรือได้บรรลุข้อตกลงในการยืมตัวสถาพร แดงสี จากบุรีรัมย์ ยูไนเต็ด จนจบฤดูกาล


title: สถาพร แดงสี

text: ในวันที่ 6 กุมภาพันธ์ 2560 แบงค็อก ยูไนเต็ด บรรลุข้อตกลงในการคว้าตัวสถาพร แดงสี จากบุรีรัมย์ ยูไนเต็ด อย่างเป็นทางการ ต่อมาในวันที่ 21 มิถุนายน 2560 การแข่งขันช้าง เอฟเอคัพ รอบ 64 ทีมสุดท้าย สถาพรทำประตูแรกให้กับสโมสร นัดที่แบงค็อกบุกไปชนะเชียงรายซิตี 5–1 ผ่านเข้าสู่รอบ 32 ทีมสุดท้ายได้สำเร็จ


title: ภัทรพล คำสุข

text: ภัทรพล คำสุข (; 22 กรกฎาคม พ.ศ. 2539 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกและปีกให้กับแบงค็อก ยูไนเต็ดในไทยลีก


title: ภัทรพล คำสุข

text: ภัทรพลเป็นผู้เล่นชาวไทยคนแรกที่ได้ลงเล่นในเอฟเอคัพซึ่งเป็นฟุตบอลถ้วยที่เก่าแก่ที่สุดของอังกฤษ โดยเขาได้ลงเล่นให้่กับไฮด์ยูไนเต็ดในนัดที่เปิดบ้านแพ้มิลตันคีนส์ดอนส์ 0–4 เมื่อวันที่ 4 พฤศจิกายน 2560


title: ศิลปะการร่ายรำ

text: ศิลปะการร่ายรำ () คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง, การถ่ายภาพยนตร์, ยิมนาสติกส์, แฟชันโชว์, สเกตน้ำแข็ง, วงเดินแถว, การแสดงประสานเสียง, ละคร, ระบำใต้น้ำ, การทำโชว์ลีลาการสับไพ่, งานสร้างวิดีโอเกม และศิลปะภาพเคลื่อนไหว


title: การถ่ายภาพยนตร์

text: การถ่ายภาพยนตร์ () หรืออาจเรียก การกำกับการถ่ายภาพ (direction of photography) คือวิทยาศาสตร์หรือศิลปะการถ่ายรูปภาพ/ภาพเคลื่อนไหวโดยการบันทึกแสงหรือคลื่นแม่เหล็กไฟฟ้า หรือไม่ก็กระบวนการทางอิเล็กทรอนิกส์โดยวิธีเซนเซอร์รูปภาพ หรือกระบวนการทางเคมีโดยวัสดุไวต่อแสง เช่น ฟิล์มถ่ายภาพ


title: การถ่ายภาพยนตร์

text: การถ่ายภาพยนตร์ยังมีในแขนงสาขาต่าง ๆ ในด้านวิทยาศาสตร์และการค้า เช่นเดียวกับในจุดประสงค์ด้านการบันเทิงและการสื่อสารมวลชน


title: รายชื่อเครื่องอิสริยาภรณ์รัฐเอกราชโครเอเชีย

text: เครื่องอิสริยาภรณ์รัฐเอกราชโครเอเชีย. อันเท ปาเวลิช ประมุขแห่งรัฐเอกราชโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.


title: รายชื่อเครื่องอิสริยาภรณ์สาธารณรัฐโดมินิกัน

text: เครื่องอิสริยาภรณ์สาธารณรัฐโดมินิกัน โดยรัฐบาลสาธารณรัฐโดมินิกัน เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.


text: เครื่องอิสริยาภรณ์สาธารณรัฐโดมินิกัน ถือกำเนิดในสมัยประธานาธิบดี ราฟาเอล ตรูจิโย. เครื่องอิสริยาภรณ์บางชนิด;ได้รับการเปลี่ยนชื่อภายหลังการอสัญกรรม เมื่อวันที่ 30 พฤษภาคม ค.ศ. 1961.


text:
These are the orders and medals actually awarded by the :
ตารางข้างล่างนี้แสดงรายชื่อเครื่องอิสริยาภรณ์สาธารณรัฐโดมินิกัน ในสมัยตรูจิโย:


title: จ่ายเมื่อรับชม

text: จ่ายเมื่อรับชม ( (PPV)) เป็นรูปแบบหนึ่งของบริการโทรทัศน์แบบเรียกจ่ายที่ผู้รับบริการของผู้ให้บริการโทรทัศน์สามารถซื้อการรับชมผ่านการออกอากาศทางโทรทัศน์ส่วนบุคคล รายการจะแพร่ภาพรายการในเวลาเดียวกันให้ทุกคนที่สั่งซื้อสามารถรับชมได้ (ต่างจากระบบวีดิทัศน์ตามคำขอที่ผู้ชมสามารถดูรายการในเวลาไหนก็ได้) โดยอาจซื้อรายการผ่านคู่มือบนจอ ระบบโทรศัพท์อัตโนมัติ หรือตัวแทนบริการลูกค้า รายการอาจเป็นภาพยนตร์ยาว การแข่งขันกีฬา และรายการบันเทิงอื่น ๆ เมื่ออินเทอร์เน็ตเติบโตขึ้น คำว่า จ่ายเมื่อรับชมทางอินเทอร์เน็ต (Internet pay-per-view (iPPV)) จะใช้อธิบายถึงบริการจ่ายเมื่อรับชมโดยทางออนไลน์ บริการจ่ายเมื่อรับชมโดยมากแล้วจะใช้เผยแพร่การแข่งขันกีฬาประเภทสู้ อาทิ มวยสากล ศิลปะการต่อสู้แบบผสม และการบันเทิงด้านกีฬาอย่าง มวยปล้ำอาชีพ


title: เจ้าชายกอห์ลัมเรซา ปาห์ลาวี

text:
เจ้าชายกอห์ลัมเรซา ปาห์ลาวี () ประสูติเมื่อวันที่ 16 พฤษภาคม 2466 เป็นพระราชโอรสใน พระเจ้าชาห์ เรซา ปาห์ลาวี กับ คาร์มา อัล-โมลูก เป็นพระอนุชาต่างพระมารดาใน พระเจ้าชาห์ โมฮัมหมัด เรซา ปาห์ลาวี พระองค์ทรงเรียนจบจากประเทศสวิตเซอร์แลนด์ และเริ่มอาชีพของในกองทัพอิหร่าน ทำหน้าที่เป็นผู้ตรวจการทั่วไป หลังจากดำรงตำแหน่งต่างๆ ในกองทัพทรงด้รับการเลื่อนยศให้พลโทใน 2516 ในปี 2498 ทรงก็กลายเป็นสมาชิกพระองค์หนึ่งของคณะกรรมการโอลิมปิกสากล นอกจากนี้ทรงยังทำหน้าที่เป็นประธานของคณะกรรมการโอลิมปิกแห่งชาติอิหร่าน และเป็นสมาชิกของสภาพระองค์สำคัญในระหว่างที่พระเจ้าชาห์ เรซา ปาห์ลาวี พระราชบิดาเสด็จพระราชดำเนินเยือนประเทศต่างๆ ตั้งแต่วันที่ 5-13 ธันวาคม พ.ศ. 2516 พระองค์และพระชายาได้เสด็จเยือนประเทศจีน อย่างเป็นทางการในฐานะที่เป็นประธานการเกษตรและอุตสาหกรรมของอิหร่าน ต่อมาทรงเกษียณอายุราชการในตำแหน่งพลจัตวา
เจ้าชายกอห์ลัมเรซา ปาห์ลาวี ทรงเสกสมรสครั้งแรกกับ โฮมา อาลัม เมื่อวันที่ 4 เมษายน 2490 โดยมีพระบุตรดังนี้


title: เจ้าชายกอห์ลัมเรซา ปาห์ลาวี

text: ต่อมาทรงหย่าในปี 2499 และเสกสมรสใหม่กับ มาเรียนจา จาคาไบ ในปี 2505 มีพระบุตรดังนี้


title: เจ้าชายกอห์ลัมเรซา ปาห์ลาวี

text: โดยในปี 2522 เกิดการปฏิวัติอิหร่าน พระองค์และพระญาติพระองค์อื่นๆเสด็จออกจากประเทศอิหร่านไปประทับยัง ปารีส พระองค์ทรงเป็นนักเขียนหนังสือและทรงประพันธ์หนังสือขึ้นมาหลานเรื่อง เพื่อเป็นค่าเลี้ยงชีพ โดยรายได้หลักของพระองค์นั้นมาจากการประพันธ์หนังสือและเงินจากสำนักพระราชวัง จนกระทั่งสิ้นพระชนม์ลงเมื่อวันที่ 7 พฤษภาคม 2560 สิริพระชันษา 93 ชันษา ซึ่งต่อมาอีกเพียง 9 วัน จะเป็นวันครบรอบวันประสูติปีที่ 94


title: Lsjbot

text: Lsjbot คือบอตสร้างบทความวิกิพีเดียอัตโนมัติ หรืออินเทอร์เน็ตบอต พัฒนาขึ้นโดย Sverker Johansson สำหรับวิกิพีเดียภาษาสวีเดน บอตมุ่งเน้นในการสร้างบทความเกี่ยวกับสิ่งมีชีวิตและสถานที่ต่าง ๆ ทางภูมิศาสตร์


title: Lsjbot

text: ตามคำอธิบายบอตในวิกิพีเดยภาษาสวีเดน Lsjbot ได้นำเนินการสร้างบทความในวิกิพีเดียภาษาสวีเดน วิกิพีเดียภาษาเซบัวโน(ซึ่งเป็นภาษาแม่ของภรรยาของเขา) และวิกิพีเดียภาษาวาไร และได้ทำการสร้างบทความส่วนใหญ่ในวิกิพีเดียภาษานั้น ๆ


title: Lsjbot

text: ในวันที่ 15 มิถุนายน 2556 วิกิพีเดียภาษาสวีเดนได้มีบทความเกินหนึ่งล้านบทความ ซึ่งบทความที่หนึ่งล้านคือบทความที่เขียนโดย Lsjbot ในเรื่องสปีชีส์ของผีเสื้อ "Erysichton elaborata" ซึ่งในขณะเวลานั้น ประมาณครึ่งหนึ่งของจำนวนบทความในวิกิพีเดียภาษาสวีเดนถูกสร้างโดยบอตตัวนี้ และหนึ่งในสามของบทความทั้งหมดที่ถูกสร้างโดย Lsjbot อยู่ในวิกิพีเดียภาษาสวีเดน ในสิงหาคมในปีเดียวกัน Lsjbot ได้ทำการสร้างบทความประมาณ 7,200 บทความต่อวัน ซึ่งถือว่าเป็นการสร้างบทความที่มากที่สุดต่อวันในวิกิพีเดีย


title: Lsjbot

text: ในปัจจุบัน Lsjbot ได้ทำการแก้ไขมากกว่า 33 ล้านครั้งในวิกิพีเดีย


ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.


title: ฟุตบอลชิงแชมป์แห่งชาติอาเซียน 2018 รอบคัดเลือก

text: ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.


text: "รวมผลสองนัด ติมอร์-เลสเต ชนะ 3–2."


title: เอเตียน ตาร์ดิฟ เดอ ปอเมอรู เดอ บอร์เดอซูล

text: เอเตียน ตาร์ดิฟ เดอ ปอเมอรู กงต์ เดอ บอร์เดอซูล (; 4 เมษายน ค.ศ. 1771, ลูว์เซอแร – 3 ตุลาคม ค.ศ. 1837, ฟงแตน-ชาลิส) เป็นนายพลฝรั่งเศสในช่วงสงครามนโปเลียนและสงครามคาบสมุทร เขาเริ่มรับราชการทหารใน ค.ศ. 1789 ในตำแหน่งพลทหารในกรมทหารม้าที่ 2 ในช่วงสงครามปฏิวัติฝรั่งเศส เมื่อนโปเลียนขึ้นเป็นจักรพรรดิแห่งฝรั่งเศส บอร์เดอซูลก็ได้รับตำแหน่งพันตรีทหารม้า วีรกรรมที่เขานำทหารม้าออกศึกก็มียุทธการที่เอาส์เทอร์ลิทซ์, ยุทธการที่วากรัม, ยุทธการฟรีทลันท์ เป็นต้น


text: เมื่อนโปเลียนสิ้นชีพ บอร์เดอซูลเป็นหนึ่งในบรรดาจอมพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพล โอกุสต์ เดอ มาร์มง


text: บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี


title: อัสมัต เดาลัตชาฮี

text:
แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน () เสด็จพระราชสมภพเมื่อปี 2488 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้


title: อัสมัต เดาลัตชาฮี

text: พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี


title: อัสมัต เดาลัตชาฮี

text: เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา


title: รูล 34 (อินเตอร์เน็ตมีม)

text: กฎข้อที่ 34 () เป็นอินเทอร์เน็ตมีมที่เกี่ยวกับงานลามกในอินเตอร์เน็ต


title: รูล 34 (อินเตอร์เน็ตมีม)

text: ไม่มีใครรู้ว่า รูล 34 เกิดจากอะไร แต่มีหลักฐานว่า รูล 34 เกิดขึ้นครั้งแรกใน4chanเมื่อปี 1993 หลังจากนั้นในปี 2003 เว็บโคมิกได้ให้นิยามว่า "รูล 34: มีงานลามกแน่นอน ไม่มีข้อยกเว้น" หลังจากนั้น รูล 34 ถูกบัญญัติในเออร์เบินดิกชันแนรีเมื่อปี 2006


title: รูล 34 (อินเตอร์เน็ตมีม)

text: ชาวอินเตอร์เน็ตยกรูล 34 ให้กลายเป็นมีม และสื่อลามกทางอินเตอร์เน็ต โดยรวมกับแฟนฟิกชั่น, สแลชฟิกชั่น และเฮนไต


title: รูล 34 (อินเตอร์เน็ตมีม)

text: ในขณะที่รูล 34 เริ่มเป็นกระแส ทางเดอะเดลีเทลิกราฟได้จัดให้รูล 34 เป็นอันดับ 3 จาก 10 อันดับกฎของอินเตอร์เน็ตในปี2009


title: รูล 34 (อินเตอร์เน็ตมีม)

text: คอรีย์ ดอกโตโรว์ ได้บอกว่า "รูล 34 มักจะเป็นเว็บไซต์รูปภาพที่ดูแปลกตา, น่าสนใจ และแปลกประหลาด..."


title: รูล 34 (อินเตอร์เน็ตมีม)

text: กฎนี้เป็นกฎธรรมดาที่เป็นกระแสในอินเตอร์เน็ต ตัวอย่างเช่น:


title: รูล 34 (อินเตอร์เน็ตมีม)

text: บางครั้งกฎข้อที่ 34 จะมีคำว่า "ไม่มีข้อยกเว้น" และเชื่อมโยงไปยังกฎข้อที่ 35 เช่น:


title: เดอะเดดไลน์

text: เดอะ เดดไลน์ (The Deadline) เป็นละครโทรทัศน์แนวDrama-Comedy ผลิตโดย บริษัท Bearcave Studio จำกัด, บริษัท JUNGKA BANGKOK จำกัด โดยผู้จัด บทภาพยนตร์ซีรีส์โดย กำกับภาพยนตร์ซีรีส์โดย ชัยอนันต์ สร้อยจำปา ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย ชัญญา แม็คคลอรี่ย์, นลินทิพย์ เพิ่มภัทรสกุล, คลาวเดีย จักรพันธุ์, เจสัน ยัง, ธเนศ วรากุลนุเคราะห์ และนักแสดงชั้นนำอีกมากมาย เริ่มตอนแรกวันที่ 4 ตุลาคม พ.ศ. 2561 - 29 พฤศจิกายน พ.ศ. 2561 ต่อจากละครชุด เพราะรักมันซับซ้อน It's Complicated


title: ฮัมซะฮ์ อิบน์ อับดุลมุฏฏอลิบ

text: ฮัมซะฮ์ อิบน์ อับดุลมุฏฏอลิบ () (ค.ศ.570–625) เป็นเศาะฮะบะฮ์ และเป็นลุงของศาสดา() มูฮัมหม้ด


title: ฮัมซะฮ์ อิบน์ อับดุลมุฏฏอลิบ

text: ชื่อตอนที่ยังอยู่ในวัยเด็กคือ "อบูอุมามะฮ์" () และ "อบูยะอฺลา" (). โดยมีสมญานามว่า "ราชสีห์ของอัลลอฮ์" () และ "ราชสีห์แห่งสวรรค์" () ส่วนศาสดามูฮัมหมัดได้ให้สมญานามว่า "ซัยยิดุช-ชุฮาดา’" ( "หัวหน้าของผู้สละชีพ")


title: ฮัมซะฮ์ อิบน์ อับดุลมุฏฏอลิบ

text: พ่อของฮัมซะฮ์ชื่อว่าอับดุลมุฏฏอลิบ อิบน์ ฮาชิม อิบน์ อับดุลมะนาฟ อิบน์ กุซ็อย จากเผ่ากุเรชในเมืองมักกะฮ์ แม่ของชื่อว่า ฮาละฮ์ บินต์ วะฮับ จากกลุ่มบนูซุครอของเผ่ากุเรช


title: ฮัมซะฮ์ อิบน์ อับดุลมุฏฏอลิบ

text: ฮัมซะฮ์แก่กว่ามุฮัมหมัด 4 ปี แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"